17 tapaa yritykselle käyttää livestriimiä | Hurraakerkko.com\nKuukauden Digilluusio: 17 tapaa brändille ottaa livestriimi tehokäyttöön\nMeerkat, Periscope ja muut livestream-palvelut ovat viestinnän tulevaisuus. Näin yrityksesi ottaa striimaamisesta enemmän irti.\nDigilluusio neuvoo, miten yritys voi käyttää Meerkatia, Periscopea ja muita livestriimauspalveluita markkinnoinnissa.\nLivestriimi on realistisempaa reaaliaikaista markkinointia\nPäivitys 11/2015: aihetta sivutaan myös artikkelissa “5 tapaa optimoida video sosiaaliseen mediaan?”\nSelfie on herännyt uudelleen eloon, Digilluusio totesi kevään kynnyksellä. Tästä voimme kiittää uutta livestriimauksen trendiä, jonka nimekkäimpinä pelureina ovat palvelut kuten Periscope, Meerkat ja Twitch – ja voidaanhan myös tämän hetken puhutuin somepalvelu Snapchat lukea osittain samaan kategoriaan, vaikkei sen kautta sataprosenttista livevideota jaetakaan.\nVielä vähän aikaa sitten livestriimaus tarkoitti web-kameran asettamista ständille kuvaamaan, kun esitelmöijä pönötti auditorion edessä. Google Hangoutista tuli suosittu tietyn kohderyhmän kesken, mutta suuri yleisö piti sitäkin turhan työläänä ottaa käyttöön. Nyt älypuhelin taipuu live-lähettimeksi muutamalla kuvakkeen painalluksella, eikä striimin osallistujan tarvitse ilmoittautua mukaan etukäteen.\nOn todennäköistä, että livestreamin muuttumisessa mainstreamiksi kestää Suomessa jopa pari vuotta – tulihan Twitteristä ja vloggaajistakin trendikkäitä hyvin myöhään kansainväliseen markkinaan verrattuna – mutta erityisesti Snapchatin suosio kertoo siitä, että pienistä videohetkistä on tulossa tärkein tapa viestiä somessa kaikkialla. Saa nähdä, milloin YouTube ja Facebook kehittävät erityiset pystysuoraa videota tukevat soittimet nykyisten landscape-videoita suosivien soitinten rinnalle.\nKuten Suomessa aina tapaa käydä, early adopterien vanavedessä myös yritykset ryntäävät apajille. Koska uuden some-kanavan lisääminen viestintästrategiaan ei koskaan pitäisi olla itsetarkoituksellista ymppäämistä ymppäämisen vuoksi, tässä on konkreettisia vinkkejä, miten hyödyntää livestriimauspalveluita yrityksen kohdeyleisön kanssa viestimiseen.\n#1: Interaktiivinen asiakastuki\nTwitterin vahva mobiilipresenssi (noin 80% Twitteriin kohdistuvasta liikenteestä tulee mobiilin kautta) ja sen omistaman Periscopen striimausominaisuudet tekevät jälkimmäisestä erinomaisen työkalun interaktiiviseen asiakastukeen. Periscopen etuna on myös se, että lähetetyt videot voi tallentaa asiakkaiden myöhempää katselua varten.\n#2: Tuote-esittelyt, Q&A-sessiot\nKerro tuotteestasi enemmän kuin mikään tv- tai display-mainos voi. Esittele ominaisuuksia yksityiskohtaisesti ja vastaa esittelemällä ominaisuuksia suorassa lähetyksessä niin monipuolisesti kuin haluat ja vastaa yleisöä vaivaaviin kysymyksiin. Jos mahdollista, näytä käytännössä, miten tuotteesi syntyy – General Electric varusti drone-koptereita puhelimilla ja lennätti niitä tehtaillaan Periscopen välittäessä lennon yleisöiden vastaanottimiin. Kiertoajeluita toimitiloissaan on järjestänyt myös The British Museum.\n#3: Kerro yrityksesi ja tuotteesi historiasta\nÄlä tyydy sloganeihin tai speksipornoon vaan tee yrityksestäsi lähestyttävämpi kertomalla historiasta ja siitä, mitkä päätökset vaikuttivat tuotteesi kehitykseen. Kuluttaja ostaa ennemmin tarinan kuin pelkän tuotteen.\n#4: Jaa asiakaspalautteita/arvosteluja\nErään tutkimuksen mukaan 79% pitää verkossa olevia arvosteluja yhtä luotettavina kuin omien kavereiden antamat suositukset. Livenä jaetut arvostelut voivat tehdä isomman vaikutuksen kuin tekstimuodossa olevat. Samalla viestit, että saadulla palautteella on merkitystä brändillesi.\n#5: Kurkistus kulissien taakse\nLivestriimaaminen auttaa tekemään yrityksestäsi entistä läpinäkyvämmän, varsinkin kun viet yleisön kokouksiin tai sponsoroimiesi tapahtumien kulisseihin. Pelifirma voisi käyttää Twitchiä tai muuta striimipalvelua paljastaakseen peliin koodattuja easter eggejä tai järjestääkseen making of -teemaisen pelisession.\n#6: Kilpailut ja tarjoukset\nEtenkin SnapChatin itsestään tuhoutuvat viestit soveltuvat oivasti vain rajatun ajan voimassa olevien tarjousten jakamiseen. Livestriimatut lyhyet videoklipit voivat mahdollistaa erittäin mielenkiintoisen kisamekaniikan, jossa osallistujalta vaaditaan läsnäoloa brändin kanssa. Olutbrändi Heineken käytti SnapChatia Coachella-tapahtumassa tiisatakseen yllätysvieraita – jos seuraajat arvasivat oikein, yritys paljasti, milloin ja missä artisti esiintyisi.\n#7: Järjestä testiryhmiä etänä\nFocus group -haastattelut ym. testit voivat olla korvaamaton tietolähde uutta tuotetta tai palvelua kehittäessä. Perinteisiin tapaamisiin on kuitenkin vaikea houkutella osallistuja kaukaa, jolloin otanta voi jäädä suppeaksi. Livestriimin avulla rekryät koekaniineja, vaikka olisitte vastakkaisilla puolilla maata.\nParanna brändisi imagoa kutsumalla haastatteluun alasi eksperttejä, julkkiksia tai mielenkiintoisia asiakkaita. Kutsu mukaan myös ylimmän johdon edustajia antaaksesi yrityksestäsi lähestyttävämmän ja asiantuntevamman kuvan. Luottoyhtiö Mastercard järjesti tilaisuuden, jossa golf-ammattilaiset jakoivat lyöntivinkkejä.\n#9: Jaa tärkeitä uutisia, vastaa PR-kohuihin\nTeknologiaan erikoistuneet uutistoimistot, kuten Mashable ja The Verge, ovat ottaneet Periscopen tehokäyttöön johtaakseen keskusteluita ajankohtaisista aiheista, mutta muutkin organisaatiot voivat käyttää Meerkatia ja Periscopea uutisportaalina. Muiden muokatessa virallista lehdistötiedotetta nappaa kamera mukaan ja paljasta tuoreet uutiset yleisösi kanssa. Muista toki valmistella lähetystäsi – viestisi vaikuttavuus kärsii, jos taaplaat koko selostuksen läpi. Negatiivisia PR-tapauksia handlatessa on hyvä luoda erillinen käytäntö sille, millaisia juttuja kommentoidaan – mikä ylittää kohukynnyksen.\n#10: Luo suhteita toimittajiin\nKuluttajien lähestymisen lisäksi livestriimin kautta voi luoda kontakteja uutistoimituksiin ympäri maailmaa.\nSeuraa muiden brändien livestriimejä saadaksesi inspiraatiota omiin sisältöihisi. Keräämällä tietoa voit myös löytää uusia keinoja erottua tärkeimpänä asiantuntijana vertikaalissasi.\n#12: Mittaa menestystä sydänten avulla\nMoni voi pitää Periscopen sydämiä yhtä viitteellisenä menestyksen mittarina kuin Facebookin peukutukset, mutta kiinnittämällä niiden volyymiin striimin eri kohdissa voit havaita, millainen sisältö puree yleisöösi. Näin toimi musiikkipalvelu Spotify striimatessaan Conor O’Brienin keikkaa.\n#13: Selvennä viestiäsi\nIhmiset ymmärtävät ja oppivat eri tavoin, ja monet omaksuvat viestin paremmin kuulemalla sen kuin näkemällä/lukemalla. Tämä voi toisinaan olla ongelmallista, koska sosiaalinen media on pääasiassa visuaalinen väline. Kerro viestisi auki striimin avulla sitouttaaksesi asiakkaat, vaikka olisit viemässä yrityksesi uuteen suuntaan (disruption).\n#14: Laajenna markkinaasi, tavoita uusia kohderyhmiä\nVaikkei Periscope- tai Meerkat-lähetyksiä voi targetoida esim. yleisön iän mukaan, on selvää, että livestriimauspalveluita käyttää erilainen porukka kuin koko kansan Facebookia. Livestriimaaminen sopii erityisesti nuoria tai kansainvälistä yleisöä tavoittelevalle brändille. Automerkki Audi nosti profiiliaan naisten keskuudessa jakamalla SnapChatissa eksklusiivista materiaalia Pretty Little Liars -sarjaan liittyen. Aktivointi poiki kaikkiaan 115 000 uuttaa seuraajaa.\n#15: Palkitse (Twitter-)seuraajiasi\nSekä Periscope että Meerkat linkittyvät erityisen hyvin Twitteriin – käytä livestriimiä palvellaksesi ja palkitaksesi seuraajiasi mikroblogipalvelussa. Virvoketuottaja Mountain Dew esitteli mainostuotteitaan (t-paitoja ym.) Periscopessa ja jakoi niitä sitten sattumanvaraisesti seuraajilleen Twitterissä.\n#16: Celebrity takeover\nTee, kun McDonald’s Lebron Jamesin kanssa, ja anna tilisi julkkiksen vastuulle synnyttääksesi pöhinää ja pöppelöä.\n#17: Kouluta brändisanansaattajia\nVaikka julkkiksen käyttäminen kampanjasi keulakuvana voi poikia näkyvyyttä ja positiivista kassavirtaa, työntekijät saattavat olla brändisi tärkein voimavara yritysmielikuvan rakentamisessa. Kun olet opettanut, mikä brändisi visio on, voit myös toisintaa kohdan 16 luovuttamalla tilin työntekijöiden käyttöön.\nPeriskooppi pystyyn, senkin mangusti\nLivestriimi voi olla helppo ja välitön tapa aloittaa dialogi brändin ja yleisön välillä. Jokainen lähetys kannattaa kuitenkin valmistella hyvin, jotta se tuo lisäarvoa niin sinulle kuin asiakkaillesi. On myös muistettava mahdolliset tekijänoikeuksiin liittyvät seikat: onko minulla lupa striimata artistin keikkaa tai ketä tahansa julkkista punaisella matolla? Miten asettelen kameran niin, ettei kuvassa näy muiden brändien logoja tai muuta? Vai voinko kuvata mitä tai ketä tahansa?\nSosiaalinen media keskittyy enemmän ja enemmän visuaaliseen viestintään – erityisesti videoon. Facebookissa katsotaan 4 miljardia videota päivittäin ja yli 65% näistä katseluista tapahtuu mobiilin kautta. Twitchin 45 miljoonaa käyttäjää katsovat palvelun kautta 13 miljardia minuuttia videota kuukaudessa. Vaikka livestriimaus nousisi suureksi ilmiöksi Suomessa vasta 1-2 vuoden sisällä, on brändeillä oiva tilaisuus tehdä itsestään jo nyt edelläkävijöitä. Striimaamalla voit tehdä reaaliaikaisesta markkinoinnistasi vähän realistisempaa.\nBe a Brand Publisher.\nEaster Egg: Olen viime viikkojen aikana hurahtanut podcasteihin. Tällä hetkellä suurimpia fanituksen kohteita ovat James Bonding ja Tossed Salads and Scrambled Eggs: a Frasier Podcast. Pitäisi vielä syventyä muutamiin viime aikojen hehkutetuimmista sarjoista, kuten fiktiivinen kuunnelma Welcome to Nightvale ja nykyisen podcast-buumin synnyttänyt Serial. Livestriimattujen videoiden ohella podcastaaminen on toinen varteenotettava (ja trendikäs) keino ryhtyä “brand broadcasteriksi”.\nPublished 31.8.2015 By hurraakerkko\nCategorized as Digilluusio Tagged arvostelu, mobiilisovellus ja mobiiliteknologia, Periscope-sovellus, sosiaalinen media\nPingback: 5 tapaa optimoida video sosiaaliseen mediaan | HurraaKerkko\nPingback: Mitä Snapchatille tapahtuu vuonna 2016? | HurraaKerkko\nPingback: 5 Facebook Live- ja Periscope-käyttövinkkiä | HurraaKerkko\nKerkon Virallinen Kesäbiisi 2015 – katso video


8.12.2008: Kivenlahden kirjaston tulevaisuudesta - Johanna Värmälä\n8.12.2008: Kivenlahden kirjaston tulevaisuudesta\nTein kyseisen valtuustokysymyksen viime elokuussa, koska Kivenlahden kirjaston tulevaisuus on turvattava. Tilannehan on siis sellainen, että Espoon kulttuurilautakunta on antanut lausuntonsa kaupunginhallituksen maaliskuussa 2007 pyytämään selvityspyyntöön, joka koskee myös Kivenlahden kirjastoa. Espoon kulttuurilautakunta tuki lausunnossaan asukkaiden ehdotusta, jolla halutaan säilyttää kirjastopalveluja Kivenlahdessa. Kaupunginhallitus ei kuitenkaan ole jostain syystä ottanut käsittelyynsä tuota lausuntoa ennen tätä kysymystä.\nKirjastopalvelut ovat erittäin tärkeitä eri-ikäisille. Niiden avulla kansalaisia sivistetään ja jokaisella kuntalaisella on mahdollisuus hakea omalla kirjastokortillaan lukunautintoja kirjastosta. Kivenlahden kirjasto on tärkeä asuinalueen lapsille, koulujen oppilaille ja mm. koulujen ja päiväkotien työntekijöille. Se on tärkeä myös ikäihmisille. Tiedän esimerkiksi ikäihmisiä, joiden tulee lähdettyä kävelylenkille Kivenlahden kirjaston ollessa auki. Siellä he nauttivat hetken olostaan lukemalla lehtiä ja kävelevät sitten kotiin. He eivät jaksaisi kävellä Lippulaivalle asti tai sieltä pois. Se matka olisi liian pitkä usealle ikäihmiselle. Kirjasto tukee siis myös ikäihmisten kotona-asumista.\nKaupunginhallitus päätti käsitellessään valtuustokysymykseni vastausta, että sille tuodaan selvitys kirjaston ja alueen koulujen yhteistyöstä. Koulujen lisäksi myös päiväkodit hyödyntävät kirjastopalveluja toiminnoissaan ja siksi toivon, että kaupunginhallituksen selvityksessä huomioitaisiin myös kirjaston merkitys päiväkodeille.\nVastauksessa mainitaan, että Espoonlahteen on tulossa aluekirjasto, kun kauppakeskus Lippulaiva laajenee. Taloudelliset tekijät sanelevat kyseisen hankkeen aikataulun, joten me valtuutetut ehdimme palaamaan tulevien vuosien budjettineuvotteluissa Kivenlahden kirjastopalvelujen määrärahoihin. On kuitenkin realistista sanoa, että muutoksiin on varauduttava ja Kivenlahden kirjaston tilojen suhteen se tarkoittaa työväenopiston ja kirjastopalvelujen yhteistyötä. Asukkaat hyväksyvät sen, että nykyisessä Kivenlahen kirjaston tiloissa olisi Espoonlahden aluekirjaston myötä myös työväenopiston toimintoja. Kirjastopalveluja ei saa kuitenkaan viedä kokonaan pois Kivenlahdesta.\nSen vuoksi esitän toivomuksen:\nValtuusto toivoo, että laadittaisiin suunnitelma siitä, miten Kivenlahden kirjaston nykyisissä tiloissa voidaan toteuttaa eri toimintoja kumppanuusperiaatteella siten, että kirjastopalveluja tarjotaan Kivenlahdessa myös Espoonlahden aluekirjaston valmistumisen jälkeen.


Autolöytöjä kotimaasta :) - Sivu 144 - Mersuforum.net\nViesti Kirjoittaja Macc » To 23.07.2020 18:07\nSuostuisikohan myyjä laskemaan hintaa 2000€, jos ilmoittaisi että ei tarvitse tuota rattia..\nViesti Kirjoittaja Hage » To 23.07.2020 18:40\nViesti Kirjoittaja tahtoomersun » To 23.07.2020 19:31\nMoottori, vaihteisto, perä ja joitain muita osia talteen, loput paaliin\nViesti Kirjoittaja Getriebe » To 23.07.2020 19:40\nHieno Suomi W124 300D:\nhttps://www.tori.fi/pohjois-pohjanmaa/M ... ?ca=18&w=3" onclick="window.open(this.href);return false;\nTämänkin voisi ottaa talliin:\nhttps://www.tori.fi/uusimaa/Mercedes_Be ... ?ca=18&w=3" onclick="window.open(this.href);return false;\nViesti Kirjoittaja Ere866 » Pe 24.07.2020 12:09\nhttps://www.nettiauto.com/mercedes-benz/500/11495422" onclick="window.open(this.href);return false;\nHieno 500Se w126. Tuontiauto Saksasta jossa EI ole ilmastointia???!?!?!?\nViesti Kirjoittaja jackie » Pe 24.07.2020 13:34\nSen verran paljo on antenneja ulkopuolella ja jotai radiolotaitteiston jäämiä interiöörissä, et periaattees ois mielenkiintosta tietää, missä käytössä auto on ollut. Ja sit taas toisaalta, en välttämättä halua tietää, ku tuolla varustuksella ja auringonpolttamasta ulkokuoresta päätellen tuollaha on saatettu olla vaikka "demokratiaa" turvaamassa jossain afrikan sisällisodassa\nMut puskurikromitha tossa näyttäs hyviltä, eli ehottolastiha tuo kannattas jonku poimia varaosiks...\nViesti Kirjoittaja karra » Pe 24.07.2020 15:48\nEre866 kirjoitti: https://www.nettiauto.com/mercedes-benz/500/11495422\nTää onkin muuttoauto eli nuuka suomalainen ostanut sen uutena. Onhan siinä lumiketjunappula, eli pohjolan oloja ajateltu... Beckeriä ei ole mutta veluuureihin on rahaa löytynyt\nPitiköhän kalliimmista autoista maksaa vielä veroa tuolloin, joku markkamäärähän noilla oli minkä sai tuoda verottomana,\nViesti Kirjoittaja Macc » Pe 24.07.2020 15:53\nViesti Kirjoittaja Karel » Pe 24.07.2020 21:32\nJa taas saa huomata yhden helmen, jossa takapuskurin roiseksuojamuovit puuttuvat, ainakin kuskin puolelta. No, onneksi näihin nuo puskurien kromiosat eivät maksa paljon mitään, ja jokainen romishan on niitä pullollaan...\nMutta muuten: joku poropeukalo purkanut keskikonsolin, ja kasaus mennyt vähän sinne päin. Kiertoilmakytkin on väärin päin ja tuhkakupin alapuolella oleva "kolikkorasia" laitettu päin honkia. "Kynnet" on puupaneelin päällä, eikä sen urassa.\nTuo lumiketjukytkin on itselleni lähinnä karkotin, jos etsin museo- tai klassikkoautoa. Tarkoittaa toisin sanoen sähköistä, eikä mekaanista kaasupoljinta. Eli potentiaalisia v-mäisiä sähköongelmia tiedossa lähitulevaisuudessa...\nViesti Kirjoittaja Efraim » La 25.07.2020 12:24\nKarel kirjoitti: Mutta muuten: joku poropeukalo purkanut keskikonsolin, ja kasaus mennyt vähän sinne päin. Kiertoilmakytkin on väärin päin ja tuhkakupin alapuolella oleva "kolikkorasia" laitettu päin honkia. "Kynnet" on puupaneelin päällä, eikä sen urassa.\nPienet yksityiskohdat pistävät myös minun silmääni, kuten kojetaulun päässä oleva tarra ruostesuojauksesta, joka on lätkäisty satunnaiseen kohtaan. ... teksti sentään oikein päin. Muuten kuvien perusteella näyttää siistiltä ässältä.\nKarel kirjoitti: Tuo lumiketjukytkin on itselleni lähinnä karkotin, jos etsin museo- tai klassikkoautoa. Tarkoittaa toisin sanoen sähköistä, eikä mekaanista kaasupoljinta. Eli potentiaalisia v-mäisiä sähköongelmia tiedossa lähitulevaisuudessa...\nhmm... elektroniikan poissulkeminen rajaa merkittävästi autovalikoimaa. Mut ymmärrän näkökulmasi erittäin hyvin.\nViesti Kirjoittaja Häksä » La 25.07.2020 13:47\nOnhan toi verraten tosi siistin näköinen ässä, mutta huomiot on ihan oikeita ja hyviä. Ja ne kertovat aina jotain omistajasta.\nHarmittaa kun mullakin puuttuu toinen kuramuovi, mutta ykkössarjalaiseen niitä ei enää saa. Täytyis alkaa metsästää tosissaan... ei kellään sattuisi olemaan? Apukuskin puolelle.\nViesti Kirjoittaja Macc » La 25.07.2020 17:19\nSiistinnäköinen peli hyvillä varusteilla.\nToimiiko nuo ikkunat tosiaankin alipaineella?\nViesti Kirjoittaja karra » La 25.07.2020 18:22\nSähkökytkimiltä näyttää nuo lasien käyttönappulat. En ole kuullut alipainetoimisista ikkunoista missään mersussa. Radiokin japanin malli, ei riitä taajuudet oikein meille. Asiallisen oloinen peli.\nViesti Kirjoittaja Ere866 » La 25.07.2020 19:32\nw116:ssa on samanlaiset sähköikkunan napit. Eli sähköllä varmasti - eikai mersulla ole ollut kuin hydrauliikka 600 w100 mersussa ja sähkölasit muuten?\nViesti Kirjoittaja Pontus » La 25.07.2020 21:55\nNo niin olen etsimässä talveksi käyttömersua!\nAlkoi tämä kiinnostamaan kun selailin nettiautoa: https://www.nettiauto.com/mercedes-benz/300/11472889" onclick="window.open(this.href);return false;\nEli ilmeisesti jotain vikaa tyhjäkäynnissä, Voisko se olla se surullisen kuuluisa virranjakajan kansi ja pyöriä?\nKohtuu hyvillä varusteilla Suomi-Autoksi: https://www.lastvin.com/vin/1735zAJeqjP2myMQv" onclick="window.open(this.href);return false;\nViesti Kirjoittaja Häksä » Su 26.07.2020 20:03\nVoihan se olla, mutta yleensä ne tuntuu myös ajossa, ei vain tyhjäkäynnillä. Lämmityslaitteen automatiikka voi vanhemmiten aiheuttaa harmaita hiuksia. Ja noi oven kukat näyttää siltä että viimeistään kevään tullen ne puhkeaa täyteen loistoonsa Pakoputki retkottaa oudosti.\nMutta siis muuten varsin fiksun näköinen W124, pöläreistä plussaa.\nViesti Kirjoittaja dealer » Su 26.07.2020 20:31\nPitääkö olla bensa, entäpä jos diesel farkkupaku ? Sattui vaan silmään tuollainen, en tästä autosta mitään tiedä, mutta näkyy juuri katsastetun ja äkkiähän tuon pakuksi muuttaisi. Aika varmaa kyytiä, ei käyntihäiriöt vaivaa.\nhttps://www.nettiauto.com/mercedes-benz/300/11484221" onclick="window.open(this.href);return false;\nViesti Kirjoittaja Pontus » Su 26.07.2020 22:08\nHäksä kirjoitti: Voihan se olla, mutta yleensä ne tuntuu myös ajossa, ei vain tyhjäkäynnillä. Lämmityslaitteen automatiikka voi vanhemmiten aiheuttaa harmaita hiuksia. Ja noi oven kukat näyttää siltä että viimeistään kevään tullen ne puhkeaa täyteen loistoonsa Pakoputki retkottaa oudosti.\nJaa mikä tuossa sitten on että käy huonosti tyhjäkäyntiä? Miten tuo Lämmityslaitteen Automatiikka oikein reistailee? Lopettaa lämmönpuhaltamisen kokonaan vai puhaltaa pelkkää haaleaa lämpöä sisätiloihin?\nOnneksi mun kaverilla on Korikorjaamo ja maalaamo niin voi laitattaa ruosteet pois Mersuista.\nMites muuten eikös tuohon ASD lukkoperään pidä olla se oma öljy, ja miten paljon nuo ASD-perät kestävät ajamista/ Kilometrejä?\nViesti Kirjoittaja Pontus » Su 26.07.2020 22:10\ndealer kirjoitti: Pitääkö olla bensa, entäpä jos diesel farkkupaku ? Sattui vaan silmään tuollainen, en tästä autosta mitään tiedä, mutta näkyy juuri katsastetun ja äkkiähän tuon pakuksi muuttaisi. Aika varmaa kyytiä, ei käyntihäiriöt vaivaa.\nSen verran vähän tulee kilometrejä vuodessa että ei ole Diesel Versiolle tarvetta, varsinkin nyt kun viimeisen puolen vuoden aikana työajot tippuivat puolet siitä kilometri määrästä mitä ennen tuli ajettua per päivä.\nViesti Kirjoittaja drago » Su 26.07.2020 22:52\nMuuttoauton ostohinta piti olla tienattuna NETTONA (ilman päivärahoja) ulkomailla. Rajasi valikoimaa pelkän 1 vuoden komennuksella. YK sotilaat saivat käyttää päivärahat myös hyväkseen.\nViesti Kirjoittaja dealer » Ma 27.07.2020 07:34\nPontus kirjoitti: Sen verran vähän tulee kilometrejä vuodessa että ei ole Diesel Versiolle tarvetta\nJos pelkästään polttoainekuluja ja veroja ajattelisi, niin 124 300 dieselpakuna kuluttaa pikkuajossa ehkä 7-8 ja bensakoneinen 10-12 (molemmat automaattivaihteisia) josta päästään siihen että kulut on samoissa parintuhannen kilometrin vuosittaisella ajolla, kun dieselin tankkaus on viitosen halvempaa / 100 kilometriä. No, tässähän ei ollut raha valinnan kriteerinä.\nViesti Kirjoittaja Häksä » Ma 27.07.2020 09:26\nMiten tuo Lämmityslaitteen Automatiikka oikein reistailee?\nKojelaudan uumenissa on ilmaläppiä ohjaavia alipainerasioita, mitkä menee vanhemmiten huonoiksi ja ilma kulkee minne sattuu. Jos ilmastointi ei toimi, niin kesällä automatiikka on ärsyttävä sillä yrittäessään jäähdyttää kabiinia, sähköaivo lisää puhallusnopeutta. Sille ei valittavissa käsin kuin kolme nopeutta, pieni/autom/voimakas. Eli kylmäpuolen tulee toimia, kesällä. Talvella se ei vaikuta. Lisäksi tuossa on vähän enemmän elektroniikkaa. Samaan hengenvetoon täytyy todeta että en ole varma onko niitä alipainerasioita käsisäätöisessäkin systeemissä, en tunne sitä niin hyvin\nViesti Kirjoittaja karra » Ma 27.07.2020 11:29\nJaa mikä tuossa sitten on että käy huonosti tyhjäkäyntiä?\nHuono tyhjäkäynti voi johtua vaikka mistä, mahdoton sanoa "etänä". Voi olla vaikka venttiilivika; itsellä oli oopelissa sellainen 30 vuotta sitten ja se saatiin käymään hyvin tyhjää kun sääti kaasuttimesta tyhjäkäyntiseosta rikkaammalle (ajossa ihan ok). Tämä vaan esimerkkinä...\nUseissa ASD versioissa on alkanut perä ääntelemään; useimmin mitä ei ASD-perissä, kerran pohdittiin asiaa. Tämä on kyllä vahvaa mutua... josko ASD kitkapinnoista irtoaa jotain mikä pilaa öljyn, ja aihetttaa perän kulumisen\nViesti Kirjoittaja JanneW124 » Ma 27.07.2020 12:13\nMinulla omistuksessa 2kpl ASD-perällä varustettuja w124sia. Kummassakin äänetön perä, toisessa 340tkm ja toisessa 540tkm (oletuksena alkuperäinen perä molemmissa). Eli saattaa ne kestääkin. Lukkoperälle on tosiaan oma öljynsä. Mb:n luokitus 235.7.\nViesti Kirjoittaja Getriebe » Ma 27.07.2020 16:18\nMinun entisessä oli karvan yli 400tkm myydessä ja ASD-perä oli hiljainen ja toimi hyvin talvella\nHuoltokirjassa merkintä että sitä oli huollettu jossain vaiheessa, muttei eritelty tarkemmin mitä oli tehty.\nOmassa tyhjäkäynti oli hankkiessa vähän huono, mutta se korjaantui kun vaihdoin virranjakajan kannen, pyörijän, tulpanjohdot ja suuttimet. Suurin epäilys oli että suuttimet vuotivat hiukan jonka vuoksi kone kävi tyhjäkäynnillä liian rikkaalla eli raskaasti ja nyykähteli liikennevaloissa. Tuossa mitä katsoit ei taida olla katalysaattoria?\nEn ota kantaa tuohon ilmastointiasiaan kun omassani sitä ei ollut.\nMuuten näyttää ryhdikkäältä ja alkuperäiseltä autolta.\nViesti Kirjoittaja Getriebe » Ma 27.07.2020 17:01\nTämäkin pitäisi ottaa talteen ettei sille käy huonosti..\nViesti Kirjoittaja Pontus » Ma 27.07.2020 18:49\nMulle tulee ajoa noin 12 tkm vuodessa joista suurin osa on kaupunki ajoa, tähän asti on pärjätty Bensamoottoreilla. Mulla ja mun perhessä on/ollut 2 Esikammio Diesel Mersua joista kummatkin ovat olleet erittäin epäluotettavia. Ei oikein luottoa löydy noihin Diesel versioihin, puhumattakaan CDI laitteista.\nViesti Kirjoittaja Pontus » Ma 27.07.2020 19:03\nTämä on hyvä tietää, että toimii tai ei toimi ihan niinkuin lukoton perä.\nViesti Kirjoittaja Pontus » Ma 27.07.2020 19:06\nGetriebe kirjoitti: Minun entisessä oli karvan yli 400tkm myydessä ja ASD-perä oli hiljainen ja toimi hyvin talvella\nKiitos vastauksesta, pitääkin perehtyä tuohon suutin asiaan, tuon suutimien vaihdon tein myös tuohon W123 ja ainakin siinä kulutus muuttui pienemmäksi. Tuota sinun sinista farkkua tuli kuolattua nettiautossa, harmi että se ehdittiin myydä, olin nimittäin soittamassa siitä kun hinta oli tullut roimasti alas, mutta joku ehti ensin..\nViesti Kirjoittaja Getriebe » Ti 28.07.2020 11:09\nVälillä niin että joku auto ehtii mennä. Entinen 300 TE:ni oli mielestäni rehellinen auto ja pyrin tuomaan kaikki esiin ilmoituksessa. Varmaan ei olisi ollut iso homma kaverillesi hoitaa ne ruostehommat kuntoon muuten aika siistissä autossa. Teknisesti se oli mielestäni aika tikissä 400tkm ajetuksi kun olin aika paljon laitellut. Alkuperäisiä ja hyvin dokumentoituja Suomi-autoja alkaa olla vaikea löytää kohtuuhintaan.\nNo se menneistä, mielestäni túo katsomasi 300 E vaikuttaa ihan hyvältä, mutta pitkä välimatka hankaloittaa toki paikan päällä katsomista jonkin verran. Jos vastaa kuvausta ja on toimiva ja vähäruosteinen niin mielestäni hinta on aika kohtuullinen. Itse ehkä enemmän kallellaan 2.sarjaan, mutta kyllä tuo 1.sarjalainen ihan kuin esitteestä "repäistynä" on hieno.\nVielä huomiona että oma 300 TE toimi mainiosti ns. käyttöharrasteena myös talvella, mutta ASD on kyllä ehdoton muuten liikkeellelähdöt vähänkin liukkaamalla kelillä ovat haastavat ja ajaminen on paljon hauskempaa johdonmukaisen käytöksen takia.


Opas: Liesituulettimen puhdistus - Gigantti verkkokauppa\nOpas: Liesituulettimen puhdistus\nLiesituulettimen suodattimen, moottorin ja sisäosien säännöllinen puhdistus on tärkeää sen parhaan toimivuuden varmistamiseksi, sekä paloturvallisuuden kannalta. Olemme koonneet erilaisia vinkkejä, joilla liesituulettimen puhdistus käy helpommin.\nLiesituulettimen puhdistus vaiheittain:\nKytke virta pois\nIrrota rasvasuodatin sekä mahdollinen aktiivihiilisuodatin\nIrrota siipipyörä ja imurengas moottorista\nPese kaikki osat\nKuivaa tuulettimen sisäosat\nVarmista, että kaikki pestyt osat ovat kuivia, ennen kuin kiinnität ne takaisin paikoilleen\nMiksi liesituulettimen puhdistus on tärkeää?\nMonet meistä puhdistavat liesituulettimen aivan liian harvoin, tai eivät ole puhdistaneet sitä koskaan. Liesituulettimen suodattimeen kertyvä rasva ja lika voivat aiheuttaa palovaaran. Jos liesituulettimen suodatinta ei puhdisteta säännöllisesti, ruoanvalmistuksessa syntyneet liekit voivat sytyttää sen palamaan ja levitä pahimmassa tapauksessa hormin kautta muualle talon rakenteisiin.\nKuinka usein liesituuletin tulisi puhdistaa?\nLiesituuletin suositellaan puhdistamaan noin kolmen kuukauden välein ja vähintään kerran puolessa vuodessa. Puhdistuksen tarve riippuu paljolti siitä, kuinka paljon liesituuletinta käytetään ruoanvalmistuksen yhteydessä.\nLiesituulettimen rasvasuodattimen ja/tai aktiivihiilisuodattimen puhdistus on helppoa. Muista, että rasvasuodatin ja aktiivihiilisuodatin on valmistettu erilaisista materiaaleista ja on siksi puhdistettava eri tavoin.\nLiesituulettimen rasvasuodatin on lähimpänä keittotasoa ja kerää kaiken ruoanvalmistuksesta haihtuvan rasvan. Rasvasuodatin on valmistettu useimmiten joko polyesteristä tai metallista:\nPolyesteri: Pehmeästä ja huokoisesta materiaalista valmistettu rasvasuodatin suositellaan pesemään lämpimässä vedessä, johon on sekoitettu käsitiskiaineitta. Polyesteri on melko herkkä materiaali, joten pese suodatin varoen. Huuhtele suodatin lopuksi puhtaalla vedellä ja anna sen kuivua kunnolla. Suodatin suositellaan vaihtamaan, kun se menettää muotonsa tai materiaali repeää.\nMetalli: Kestävä metallinen rasvansuodatin voidaan pestä joko käsin tai astianpesukoneessa. Rasvasuodatin laitetaan tyhjään astianpesukoneeseen, johon valitaan korkea pesulämpötila. Jos haluat pestä suodattimen käsin, laske kuumaa vettä tiskialtaaseen tai syvälle uunipellille, lisää käsitiskiainetta ja anna suodattimen liota ennen kuin puhdistat sen pehmeällä harjalla. Metallisen rasvasuodattimen säännöllinen puhdistus auttaa sitä pysymään hyväkuntoisena pidempään. Suodatin tulee vaihtaa sen vaurioituessa tai jos siitä alkaa tippumaan kondenssivettä käytön aikana.\nHuom! Konetiskiaine voi jättää värjäytymiä metalliin.\nMyös aktiivihiilisuodattimella varustetut liesituulettimet vaativat säännöllistä puhdistusta. Liesituulettimissa käytetään useimmiten kahta eri suodatintyyppiä:\nVaihdettava suodatin: Kertakäyttöiseen aktiivihiilisuodattimeen kertyy likaa ajan kuluessa, joten se on vaihdettava säännöllisesti liesituulettimen maksimaalisen tehokkuuden säilyttämiseksi. Suodattimien käyttöikä vaihtelee 6-12 kuukauden välillä, sen tyypin ja käytön mukaan.\nPestävä suodatin: Pidempiaikaiseen käyttöön suunniteltu aktiivihiilisuodatin voidaan pestä astianpesukoneessa. Pesun jälkeen hiilet on kuitenkin aktivoitava uudelleen.\nVoit aktivoida hiilet helposti seuraavalla tavalla:\nAnna aktiivihiilisuodattimen kuivua täysin\nKuumenna uuni 150 asteeseen\nLaita suodatin uuniin noin kahdeksi tunniksi\nOdota, että suodatin jäähtyy ja asenna se sitten takaisin paikoilleen\nOsta uusi suodatin liesituulettimeesi\nEico LongLife liesituulettimen suodatin EICO5837\nEico Standard suodatin liesituulettimelle EICO6246\nPoistaa hajut ja höyryt\nWitt hiilisuodatin FWK240\nPoistaa hajut ja käryt\nWitt hiilisuodatin FWK280\nWitt hiilisuodatin FWK300\nLiesituulettimen moottorin ja sisäosien puhdistus\nLiesituulettimen sisäosat kannattaa puhdistaa vähintään kaksi kertaa vuodessa. Sekoita käsitiskiainetta tai mietoa puhdistusainetta lämpimään veteen ja pyyhi tuulettimen sisusta vedessä kostetulla mikrokuituliinalla.\nOmalla moottorilla varustetuista liesituulettimista on puhdistettava myös sen siipipyörä ja imurengas. Irrota ensin imurengas ja sen jälkeen siipipyörä liesituulettimen moottorista. Tutustu laitteen käyttöohjeisiin ennen puhdistuksen aloittamista, oikeaoppisen irrottamisen varmistamiseksi. Osat voidaan pestä astianpesukoneessa yhdessä metallisen rasvasuodattimen tai pestävän aktiivihiilisuodattimen kanssa. Voit myös pestä ne käsin. Anna osien kuivua kunnolla, ennen niiden paikalleen asentamista. Varmista, että osat on kiinnitetty oikein ja että siipipyörä pyörii vapaasti.\nLiesituulettimen pintojen puhdistus\nLiesituulettimen pinnat voidaan pyyhkiä puhtaaksi pehmeällä, tiskivedessä kostutetulla liinalla. Voit viimeistellä puhdistuksen ikkunanpesuaineella, joka varmistaa liesituulettimellesi kiiltävän pinnan. Pyyhi pinnat lopuksi kuivalla liinalla.\nHuom! Vältä käyttämästä hankaavia pesuaineita\nLiesituulettimen likainen ja rasvainen suodatin voi aiheuttaa tulipalon keittiössä. Milloin sinä vaihdoit liesituulettimesi suodattimen viimeksi?\nKeittiön liesituulettimen valitseminen ei ole helppoa - halusitpa perinteisen seinään asennettavan liesituulettimen tai huomaamattomamman ratkaisun, ota nämä seikat huomioon. Lue lisää täältä.


"Kohu alkaa laimentua, mutta märät vaipat odottavat edelleenkin vaihtajaa vanhainkodeissa, palvelutaloissa ja kodeissa – joka yö, joka päivä" - Seura.fi\nJulkaisupäivämäärä 08.02.2019 10.12\n”Kohu alkaa laimentua, mutta märät vaipat odottavat edelleenkin vaihtajaa vanhainkodeissa, palvelutaloissa ja kodeissa – joka yö, joka päivä”\n"Vanhustenhoito ei ole läpihuutojuttu. Kysymys on siitä, mitä me kaikki olemme valmiita vanhuksiin satsaamaan", Koikkalainen kirjoittaa Seuran pakinassa.\nKohu alkaa laimentua, mutta märät vaipat odottavat edelleenkin vaihtajaa vanhainkodeissa, palvelutaloissa ja kodeissa, joka yö, joka päivä. Ongelmilla on taipumus jäädä, vaikka joukko katuvaisia hoivapomoja on silmät ymmyrkäisinä päässyt tv-studioihin kauhistelemaan vanhustenhoidon tilaa. Todellisuus on ollut sille yllätystä yllätysten perään kuin Irak-vuodon faksipinot aikoinaan ex-pääministeri Anneli Jäätteenmäelle.\nMuuttuuko mikään metelistä huolimatta? Riittääkö, että hoivapomo on tv-kameroiden edessä kallispalkkaisen kriisineuvojakonsultin opastamana nöyrää poikaa ja vakuuttelee, että esille tulleet tapaukset käydään seikkaperäisesti läpi?\nVanhustenhoito ei ole läpihuutojuttu. Kysymys on siitä, mitä me kaikki olemme valmiita vanhuksiin satsaamaan. Onko iso kupla vaikkapa se, että ylikansalliset pääomasijoittajat ovat arvioineet hoivabisnestuottonsa liian korkeiksi ja tajuavat vasta nyt, että niitä rahoja ei kerta kaikkiaan ole mahdollista saada? Onko ratkaisu se, että pääomasijoittajat etsivät rahoilleen tuottoisammat kohteet, vetäytyvät ja vanhukset hoidetaan entiseen tapaan puhtaasti verovaroin ja kuntien töinä?\nHoivakohun esiintuoma järkyttävä ylikävely on hoitohenkilökunnan ihmisoikeuksien karkea poljenta. Hoitajien viestiä työstään ja sen toimintaedellytyksistä ei ole kuultu tai mikä vielä pahempaa: heitä on suorastaan kielletty puhumasta siitä, mitä he joka päivä omin silmin näkevät ja omin korvin lattiatasolla kuulevat. He ovat raskasta työtä tekeviä aikuisia ihmisiä, sille omistautuneita, parhaimpaansa pyrkiviä riippumatta siitä, että olosuhteet ovat, mitä ovat. Vastuu on suunnaton – ja se on näköjään pitänyt kantaa yksin.\nKoikkalaisen juuri saaman tiedon mukaan Venezuelan armeijassa on 4 000 kenraalia. Koska luku on kohtuullisen iso, on pakko ajatella, että koko kenraalijoukkio on vain tapa maksaa etuoikeutetulle ja korruptoituneelle osalle kansasta vastikkeetonta kansalaispalkkaa niin, että muut eivät sitä huomaa. Näin ovelaan ujutukseen ei pysty edes vihreitten kansalaispalkkastrategi Osmo Soininvaara.\nSuomen aktiivi kenraalikunta koostuu 34 kenraalista. Asukkaita on Suomessa 5,5 ja Venezuelassa 32 miljoonaa. Jälkimmäisestä on tosin hilpaissut lyhyen ajan sisällä pari miljoonaa asioitten tilaan tyytymätöntä kansalaista.\nEnsimmäinen kenraalikin on jo ollut poissa aamuhuudosta. Ilmavoimien kenraali ilmoitti, että presidentti Nicolás Maduron komento saa riittää. Jatkossa hän ottaa käskyjä vain oppositiojohtaja Juan Guaidólta. Vartoomme nyt, minkä kannan ottavat Venezuelan 3 999 muuta kenraalia.\nVenezuelan tulevaisuus on kenraalien käsissä. Samettiääninen Harry Belafonte laulaa unohtumattomasti siitä, kun yö saapuu Venezuelaan. Vaihtuuko kohta tahti ja nouseeko rikkaassa öljymaassa uusi päivä?\nSuomessa ammattisotilaat ovat lojaaleja niin ylipäällikölleen kuin maan poliittiselle johdolle. Poikkeamia ei ole ollut kuin itsenäisyyden alkuvuosikymmeninä.\nUutta on se, että eläkkeelle jäävät suomalaiset kenraalit ovat alkaneet tehdä karenssisopimuksia. He lupaavat, etteivät he vähintään puoleen vuoteen siirry toisen työnantajan palvelukseen tai aloita yritystoimintaa. Hämeen Sanomien mukaan sopimuksen on tehnyt jo kymmenen kenraalia.\nKäytännössä sopimus on kenraalin kuuden kuukauden palkkaa vastaava kädenpuristus. Itse kukin arvioikoon, onko se kultainen.\n”Helppoa ei ole rikkaittenkaan elämä – Kun oikein kova hätä tulee, komerosta kaivetaan kuollut katti”


Finn Spring | Hannu Ali-Haapala\nFinn Springin tarina\nRakas vaimoni Virpi\nMikä sai teidät ryhtymään yrittäjiksi?\nOlen synnynnäinen yrittäjä. Minulla on halu kehittää uutta ja tehdä työtä itsenäisesti.\nItsenäisyys on parasta\nUsein sanotaan että tuotanto tai myyminen ovat haasteita. Itse ajattelen että suurimmat haasteet syntyvät kuitenkin ulkoisista tekijöistä; yritystoimintaan kohdistuvasta lainsäädännöstä, viranomaisilta ja rahoittajilta. Nämä ovat asioita, jotka vaikuttavat yritystoimintaan ja luovat haasteita.\nMikä on yrittäjäurasi kohokohta tähän mennessä?\nUralleni mahtuu monta kohokohtaa, joita arvostan paljon. Mieleeni tulee kuitenkin kolme asiaa, jotka ovat jääneet erityisesti mieleeni.\nYhtenä suurena henkisenä kohokohtana oli yrityksen saaminen voitolliseksi 90-luvulla. Muistan edelleen, kun sanoin Virpille, että kunhan saavutamme yli 3 miljoonan markan liikevaihdon, yritys alkaa tuottamaan ja voimme elättää itsemme tällä.\nToinen kohokohta oli vuoden 2006 kieppeillä, kun asfaltoimme tehtaan ympäristön ja rakensimme toimistorakennuksen sekä tehtaanmyymälä Lylyn Pisaran. Minulle tuli tunne, että nyt olemme saavuttaneet jotakin.\nKolmanneksi nostaisin saavuttamamme palkinnot; mm. sen, kun SPRING AQUA Premium sai Pentawards-designpalkinnon. Työstä saadut palkinnot ovat olleet hienoja kokemuksia.\nTeillä on 25 vuotta yhteistä taivalta yrittäjäpariskuntana. Miten olette onnistuneet?\nAika on ollut rikasta, emme ole kokeneet sitä vaikeaksi. Olemme osanneet jakaa vastuualueemme selkeästi ja arvostamme toistemme tekemistä ja osaamista.\nTeillä on iso perhe ja yritystoiminnan alkuvaiheissa viisi pientä lasta hoidettavina, miten selvisitte ruuhkavuosista?\nVirpi hoiti lapset ja minä työt. Lasten ollessa pieniä Virpi ei ollut vielä niin aktiivisesti mukana yrityksen toiminnassa kuin minä.\nMieleenpainuva muisto Finn Springin historiasta?\n90-luku ja Venäjän kauppa oli jännää aikaa. Kun raja vapautui, Venäjä haki vielä uusia toimintaperiaatteita, ja säännökset eivät olleet tarkkoja. Itsekin muistan vuoden 1996, kun lensin pois Moskovasta messuilta jonkun toisen matkustajan lipulla. Elettiin erikoista ja mielenkiintoista aikaa.\nMitä toivot toiselta sukupolvelta yritykseen liittyen?\nToivon, että yritys pysyy suvun omistuksessa ja perhe jatkaa yritystoimintaa. Tätä ei voi viedä Kiinaan ☺\nTalousseurantaa, projektiseurantaa, uuden suunnittelua ja kehittämistä. Yleisjohtamista.\nLiikuntaa monipuolisesti: pyöräilyä, juoksua, suunnistusta, luonnossa kävelyä ja vaellusta.\nMitä teet mieluiten, kun pääset töistä kotiin?\nMiten pidät huolta omasta jaksamisesta?\nNautin, kun pääsen kalastelemaan, etenkin keväisin. Myös Lappi rentouttaa, pidän vaeltamisesta. Ajattelen niin, että ihmisen täytyy liikkua pysyäkseen hyvässä kunnossa, myös henkisesti.\nFinn Springin paras tuote\nOmistaja ja yrityksen perustaja, toimitusjohtaja. Puoliso, isä, appiukko, pappa ja urheiluhullu. Hyväntuulinen visionääri, tuntee yrityksensä kuin omat taskunsa.\nOmistaja ja yrityksen perustaja, hallituksen puheenjohtaja, hallintojohtaja. Vaimo, äiti, anoppi ja mummi. Käsityö- ja lankafriikki. Haluatko tavata toimitusjohtajan vai keskustella naisen kanssa, joka tietää kaiken?\nJohtoryhmän sihteeri, asiakkuuspäällikkö. Tytär, vaimo, sisko, Viljan ja Martin äiti, joka tarkkailee maailmaa mieluusti kameran linssin läpi. Tarkka yksityiskohtien hioja, katsoo asioita useasta näkökulmasta ja kyseenalaistaa tarvittavissa paikoissa.\nHallituksen jäsen, tuotantopäällikkö. Poika, puoliso, veli, Onnin, Einon ja Aavan isä. Intohimoinen metsämies ja koiraharrastaja. Optimisti: kysymyksestä riippumatta kuulet tämän miehen suusta useimmiten vastauksen ”ihan hyvin”.\nTyöskentelee ostajana. Miniä, vaimo, Onnin, Einon ja Aavan äiti. Paikoilleen pysähtymistä kaihtava tuuliviiri, joka rauhoittuu luonnosta ja kodin järjestyksestä. Katsoo kokonaisuutta ja piirtää mieluummin ääriviivoja kuin värittää yksityiskohtia.


Yhtiö on ammattikorkeakoululaissa tarkoitettu ammattikorkeakouluosakeyhtiö ja siihen sovelletaan ammattikorkeakoululakia. - PDF\nDownload "Yhtiö on ammattikorkeakoululaissa tarkoitettu ammattikorkeakouluosakeyhtiö ja siihen sovelletaan ammattikorkeakoululakia."\n1 Sivu 1 / 3 LAPIN AMMATTIKORKEAKOULU OY:N YHTIÖJÄRJESTYS Lapin ammattikorkeakouluosakeyhtiön yhtiöjärjestys 1 Toiminimi ja kotipaikka Yhtiön toiminimi on Lapin ammattikorkeakoulu Oy ja kotipaikka Rovaniemen kaupunki. Rinnakkaistoiminimi on Lapland University of Applied Sciences Ltd. Yhtiö on ammattikorkeakoululaissa tarkoitettu ammattikorkeakouluosakeyhtiö ja siihen sovelletaan ammattikorkeakoululakia. 2 Toimiala Yhtiön toimiala on ammattikorkeakoululaissa määriteltyjen tehtävien hoitaminen; korkeakouluopetus, tutkimus-, kehittämis- ja innovaatiotoiminta sekä taiteellinen toiminta. Yhtiö voi harjoittaa liiketoimintaa, joka tukee ammattikorkeakoululaissa säädettyjen tehtävien toteuttamista. Toimintaansa varten yhtiö voi omistaa ja hallita osakkeita, osuuksia ja kiinteistöjä sekä käydä niillä kauppaa ja vuokrata niitä. Lisäksi yhtiö voi ottaa vastaan avustuksia ja lahjoituksia. Yhtiön tarkoitus on muu kuin voiton tuottaminen osakkeenomistajille. 3 Yhtiön hallitus Yhtiön hallitukseen kuuluu 9 jäsentä, joiden valintaan sovelletaan mitä osakassopimuksessa ja ammattikorkeakoululaissa säädetään. 4 Hallituksen tehtävät Hallituksen tehtävistä säädetään osakeyhtiö- ja ammattikorkeakoululaissa. 5 Varojenjako Yhtiö ei jaa osinkoa tai tuota muuta taloudellista hyötyä omistajille tai toimintaan osallistuville. Yhtiön mahdollinen tilikauden voitto käytetään yhtiön toiminnan kehittämiseen. Yhtiön varojen mahdollinen jakaminen tulee tehdä ammattikorkeakoululaissa säädetyllä tavalla. Valtiolla on pääomituseriä vastaava oikeus yhtiön varoihin varojen jaossa ammattikorkeakoulutoiminnan loppuessa tai yhtiötä purettaessa. 6 Suostumuslauseke Osakkeen hankkiminen luovutustoimin vaatii yhtiön hallituksen suostumuksen. Suostumusta koskeva hakemus on viipymättä tehtävä kirjallisesti hallitukselle yhtiön kaupparekisteriin merkittyyn osoitteeseen. Yhtiön hallituksen on kahden (2) kuukauden\n2 Sivu 2 / 3 kuluessa hakemuksen saapumisesta käsiteltävä asia, ja samassa ajassa kirjallisesti ilmoitettava hakijalle ratkaisunsa. Tämä yhtiöjärjestyksen määräys on merkittävä mahdollisiin osakekirjoihin, osakeluetteloon, mahdollisesti annettavaan väliaikaistodistukseen ja osakeantilippuun. 7 Lunastuslauseke Lunastuslauseke on ensisijainen suostumuslausekkeeseen nähden. Osakkeenomistajalla ja yhtiöllä on oikeus lunastaa uudelle osakkeen omistajalle siirtyvä osake seuraavilla ehdoilla: 1) Osakkeenomistajan lunastusoikeus on ensi sijainen. Yhtiö voi lunastaa siirtyvän osakkeen vain, jos kukaan osakkeenomistajista ei käytä lunastusoikeuttaan. 2) Lunastusoikeus ei koske sulautumiseen, jakautumiseen tai yhtiömuodon muutokseen koskevaa saantoa. 3) Lunastushinta on vastikkeellisessa ja vastikkeettomassa saannossa osakkeen käypä arvo. Vastikkeellisessa saannossa käyväksi arvoksi katsotaan osakkeen luovuttajan ja luovutuksen saajan sopima hinta. Vastikkeettomassa saannossa osakkeen käyväksi arvoksi katsotaan yhtiön tilintarkastajan vahvistama osakkeen käypä arvo. 4) Uuden omistajan on viipymättä ilmoitettava saannostaan kirjallisesti hallitukselle. Hallituksen on ilmoitettava osakkeen omistajalle osakkeen siirtymisestä kolmen (3) viikon kuluessa siitä, kun osakkeen siirtymisestä on ilmoitettu hallitukselle. Samalla hallituksen on ilmoitettava osakkeenomistajille, aikooko yhtiö käyttää toissijaista lunastusoikeuttaan. Ilmoituksessa on kerrottava lunastushinnan määrä. Ilmoitus on toimitettava, kuten yhtiökokouskutsu toimitetaan. 5) Osakkeenomistajan on esitettävä hallitukselle kirjallinen lunastusvaatimus kuuden (6) viikon kuluessa siitä, kun osakkeen siirtymisestä on ilmoitettu hallitukselle. Yhtiön on ilmoitettava yhtiön lunastusoikeuden käyttämisestä osakkeiden saajalle seitsemän (7) viikon kuluessa siitä, kun osakkeen siirtymisestä on ilmoitettu hallitukselle. 6) Jos useat osakkeenomistajat haluavat käyttää lunastusoikeuttaan, hallituksen on jaettava osakkeet lunastukseen halukkaiden kesken heidän omistamiensa osakkeiden suhteessa. Jos osakkeiden jako ei mene tasan, ylijääneet osakkeet jaetaan arvalla. 7) Lunastushinta on maksettava neljän (4) viikon kuluessa viimeisestä mahdollisesta lunastusvaatimuksen esittämispäivästä tai lunastushinnan vahvistamispäivästä. Jos lunastaja on osakkeenomistaja, lunastushinta maksetaan yhtiölle. Jos lunastajana on yhtiö, lunastushinta maksetaan siirronsaajalle tai muulle siihen oikeutetulle. Tämä yhtiöjärjestyksen määräys on merkittävä mahdollisiin osakekirjoihin, osakasluetteluun, mahdollisesti annettavaan väliaikaistodistukseen ja osakeantilippuun.\n3 Sivu 3 / 3 8 Toimitusjohtaja Ammattikorkeakoululla on rehtori, jonka hallitus valitsee. Rehtori toimii yhtiön toimitusjohtajana. Toimitusjohtajana toimivan rehtorin tulee täyttää ammattikorkeakoululain edellyttämä pätevyys. 9 Toiminimen kirjoittaminen Yhtiön toiminimen kirjoittavat hallituksen puheenjohtaja ja toimitusjohtaja yksin sekä hallituksen päätöksellä kaksi hallituksen jäsentä yhdessä. Hallitus voi myöntää ammattikorkeakoulun palveluksessa olevalle henkilölle oikeuden edustaa yhtiötä. 10 Tilintarkastajat Yhtiöllä on yksi tilintarkastaja. Tilintarkastajan tulee olla hyväksytty tilintarkastusyhteisö. Yhtiökokous valitsee tilintarkastajan. 11 Yhtiön tilikausi Yhtiön tilikausi on Yhtiökokouskutsu Kutsu varsinaiseen yhtiökokoukseen on toimitettava osakkeenomistajille kirjallisesti heidän osakeluetteloon merkittyihin osoitteisiin viimeistään neljä (4) viikkoa ennen kokousta ja ylimääräiseen yhtiökokoukseen viimeistään kaksi (2) viikkoa ennen kokousta. 13 Varsinainen yhtiökokous Varsinainen yhtiökokous on pidettävä vuosittain hallituksen määräämänä päivänä toukokuun loppuun mennessä. Kokouksessa on: esitettävä 1. tilinpäätös ja toimintakertomus; 2. tilintarkastuskertomus; päätettävä 3. tilinpäätöksen vahvistamisesta; 4. taseen osoittaman voiton käyttämisestä; 5. vastuuvapaudesta hallituksen jäsenille ja toimitusjohtajalle; 6. hallituksen jäsenille maksettavista palkkioista: valittava 7. hallituksen jäsenet sekä hallituksen puheenjohtaja 8. tilintarkastajat\n4 Sivu 1 / 7 LAPIN AMMATTIKORKEAKOULU OY:N OSAKASSOPIMUS Osakassopimus koskien Lapin ammattikorkeakoulu Oy -nimisen yhtiön hallintoa, rahoitusta ja osakkeiden merkintää 1. Osapuolet Tämän osakassopimuksen osapuolia ovat: 1) Rovaniemen kaupunki, osoite PL 8216, ROVANIEMI 2) Kemin kaupunki, osoite Valtakatu 26, KEMI 3) Tornion kaupunki, osoite Suensaarenkatu 4, TORNIO 4) Kemi-Tornionlaakson koulutuskuntayhtymä Lappia, osoite Urheilukatu 6, TORNIO 5) Rovaniemen koulutuskuntayhtymä, osoite Toripuistikko 5-7, 3. krs, ROVANIEMI 6) Lapin yliopisto, osoite PL 122, ROVANIEMI 2. Sopimuksen tausta Osapuolet ovat sopineet Kemi-Tornionlaakson koulutuskuntayhtymä Lappian ylläpitämän Kemi-Tornion ammattikorkeakoulun ja Rovaniemen koulutuskuntayhtymän ylläpitämän Rovaniemen ammattikorkeakoulun toimintojen yhdistämisestä ja siirtämisestä tätä varten perustettavaan Lapin ammattikorkeakoulu Oy-nimiseen osakeyhtiöön (jäljempänä yhtiö). Yhtiön toimialana on ylläpitää ammattikorkeakoulua ja harjoittaa ammattikorkeakoululainsäädännön tarkoittamaa ammattikorkeakoulutoimintaa voittoa tavoittelematta ja osinkoa jakamatta. Yhtiön tarkoituksena on toimia yleishyödyllisenä yhteisönä. 3. Sopimuksen tarkoitus Sopimuksen tarkoituksena on määritellä osapuolten keskinäiset oikeudet ja velvollisuudet sekä vahvistaa ne periaatteet, joita sovelletaan yhtiön hallinnossa, rahoituksessa sekä yhtiön toiminnan johtamisessa ja kehittämisessä. 4. Yhtiön perustaminen ja yhtiön varsinaisen toiminnan aloittaminen Osapuolet sopivat yhtiön perustamisesta sellaisessa aikataulussa, että Lapin ammattikorkeakoulun toiminnan käynnistämisen suunnittelu ja valmistelu voidaan toteuttaa vuoden 2013 aikana siten, että yhtiö voi jättää ammattikorkeakoulun toimilupahakemuksen valtioneuvostolle vuoden 2013 syyskuussa ja aloittaa varsinaisen toimintansa Yhtiön oma pääoma ja yhtiön omistus\n5 Sivu 2 / Yhtiön perustamisen ja talouden järjestämisen perusperiaatteet Kemi-Tornionlaakson koulutuskuntayhtymä Lappia ja Rovaniemen koulutuskuntayhtymä luovuttavat kaiken ammattikorkeakoulutoimintansa ja siihen liittyvän henkilöstönsä yhtiölle. Kuntayhtymät luovuttavat ammattikorkeakoulutoimintaan liittyvän kiinteistöomaisuutensa siihen liittyvine velkoineen Kemin, Rovaniemen ja Tornion kaupungeille. Kaupungit käyttävät saamansa omaisuuden apporttiomaisuutena yhtiöön sen osakkeita vastaan. Kaupunkien osuus kuntayhtymien pääomasta pienenee vastaavasti. Kuntayhtymät luovuttavat ammattikorkeakoulutoimintaan liittyvän irtaimen omaisuutensa apporttiomaisuutena yhtiöön sen osakkeita vastaan. Apporttiomaisuuden lisäksi tarvittava muu pääomittaminen tapahtuu osapuolten rahana annettavalla panostuksella. Rahana annettava panostus muodostuu kuntayhtymistä kaupunkien kautta yhtiölle tulevasta rahoituksesta ja yliopiston rahana annettavasta lisäpääomasta. Pääomittaminen tapahtuu yhtiön omistusosuuksien suhteessa Oma pääoma yhtiön perustamisvaiheessa Yhtiön perustamisvaiheessa yhtiön oma pääoma on euroa jakautuen osakepääomaan ( euroa) ja sijoitetun vapaan pääoman rahastoon ( euroa). Osapuolet merkitsevät yhtiön osakkeita yhtiön perustamisen yhteydessä seuraavasti: Osakkeenomistaja Osakkeiden lkm Osakepääoma ( ) Sijoitetun vapaan pääoman rahasto ( ) Yhteensä ( ) Rovaniemen kaupunki Kemin kaupunki Tornion kaupunki Kemi-Tornionlaakson koulutuskuntayhtymä Lappia Rovaniemen koulutuskuntayhtymä Lapin yliopisto YHTEENSÄ Oman pääoman korottaminen yhtiön varsinaisen toiminnan alkaessa Pääoman korottamisen periaatteet Lapin ammattikorkeakoulun ylläpitämisen siirtyessä yhtiölle osapuolet sitoutuvat vahvistamaan yhtiön pääomarakennetta. Osapuolet sitoutuvat korottamaan yhtiön omaa pääomaa 2 Me:n lisärahoituksella ja valmisteluvaiheessa yksilöidyllä apporttiomaisuudella,\n6 Sivu 3 / 7 jonka arvo määrittyy tilinpäätöshetken mukaiseksi. Osapuolten korottaessa yhtiön omaa pääomaa huomioidaan yhtiötä perustettaessa maksetun oman pääoman osuus vähentävänä tekijän siten, että yhtiön omistussuhteet toteutuvat Arvio oman pääoman määrästä Kun vuosina kiinteistöistä tehdään suunnitelman mukaiset poistot ja kiinteistöt siirretään velkoineen kaupunkien kautta yhtiölle, voidaan karkeasti arvioida, että Rovaniemen kaupungin apportin arvoksi muodostuu noin 9.9 miljoonaa euroa ja Kemin ja Tornion kaupunkien apporttien arvoksi yhteensä noin 9,9 miljoonaa euroa (Kemi 4,95 M ja Tornio 4,95 M ). Kun ammattikorkeakoulujen muu omaisuus ja velat siirretään kuntayhtymistä yhtiölle sen osakkeita vastaan, koulutuskuntayhtymä Lappian apportin arvon voidaan arvioida olevan 1,6 miljoonaa euroa ja Rovaniemen koulutuskuntayhtymän 1,1 miljoonaa euroa. Koulutuskuntayhtymä Lappian 1,6 miljoonan euron apportti sisältää 0,5 miljoonan rahasuorituksen, joka käytetään kassavarojen lisäämiseen. Yhtiön alkukassa olisi noin 2,5 miljoonaa euroa. Apporttisuoritukset Osakkeenomistaja Määrä (M ) Rovaniemen kaupunki 9,9 Nettoapportti Kemin kaupunki 9,9 / 2 Nettoapportti Tornion kaupunki 9,9 / 2 Nettoapportti Kemi-Tornionlaakson 1,6 Nettoapportti koulutuskuntayhtymä Lappia Rovaniemen koulutuskunta- 1,1 Nettoapportti yhtymä YHTEENSÄ 22,5 Lisäksi osapuolten sopimuksen mukaisesti yhtiötä lisäpääomitetaan 2 miljoonalla euron rahapanoksella. Lisäpääomasuoritusten jakautumisessa huomioidaan osakkeenomistajien tavoiteomistusosuudet. Rahasuoritusvastuiden voidaan arvioida jakautuvan seuraavasti: Rahasuoritukset Osakkeenomistaja Määrä (M ) Rovaniemen kaupunki 0,9 Rahoitus Rovaniemen koulutuskuntayhtymältä Kemin kaupunki 0,9 / 2 Rahoitus koulutuskuntayhtymä Lappialta Tornion kaupunki 0,9 / 2 Rahoitus koulutuskuntayhtymä Lappialta Lapin yliopisto 0,5 Kemi-Tornionlaakson -0,4 Palautus tasinkona koulutuskuntayhtymä Lappia Rovaniemen koulutuskunta- 0,1 yhtymä YHTEENSÄ 2,0\n7 Sivu 4 / 7 Rahasuorituksissa otetaan huomioon vähentävänä tekijänä kunkin osakkaan rahasuoritus omaan pääomaan yhtiötä perustettaessa kohdassa 5.2. esitetyllä tavalla. Edellä kuvattujen osakepääoman korotusten jälkeen yhtiön oma pääoma muodostuisi 24,5 miljoonaksi euroksi. Osakepääoman jakautuminen ja omistussuhteet muodostuvat arvioinnin pohjalta seuraavaksi: Osakkeenomistaja Määrä (M ) Osuus Rovaniemen kaupunki 10,8 44 % Kemin kaupunki 5,4 22% Tornion kaupunki 5,4 22% Kemi-Tornionlaakson koulutuskuntayhtymä Lappia 1,2 5% Rovaniemen koulutuskuntayhtymä 1,2 5% Lapin yliopisto 0,5 2% YHTEENSÄ 24,5 100% Lopulliset määrät tulevat perustumaan luovutuspäivälle laadittaviin Kemi- Tornion ammattikorkeakoulun ja Rovaniemen ammattikorkeakoulun tilinpäätöksiin, jolloin apporttina suoritettavien oman pääoman määrät, apporttiin sisältyvää 0,5 M :n rahasuoritusta lukuun ottamatta, voivat täsmentyä, mutta ovat suuruusluokaltaan osakassopimuksen mukaisia. Kohdan mukaiseen lisäpääomittamiseen liittyvien rahasuoritusten yhteismäärä pidetään kuitenkin kahdessa miljoonassa eurossa. Yhtiön oman pääoman korottaminen osakkeenomistajien linjauksien mukaisesti edellyttää, että osapuolet noudattavat yhtiön valmistelu- ja perustamisvaiheessa vuosina 2012 ja 2013 omassa talouden hoidossaan, talousarvioiden ja tilinpäätösten valmistelussa avoimuutta ja hyvää hallintotapaa sekä pidättäytyvät toimenpiteistä, jotka muuttavat omistajavalmistelussa sovittuja yhtiön talouden rakennetta ja rahoitusvastuunjakoja tai muuten vaikuttavat epäedullisesti uuden ammattikorkeakoulun ja muiden osakkaiden asemaan. Näistä osapuolten hyväksymistä linjauksista poikkeavat menettelyt käsitellään osakkeenomistajien välisissä neuvotteluissa Yhtiön omistuspohjan mahdollinen laajentaminen Työ- ja elinkeinoelämälle varataan tilaisuus tulla yhtiön osakkaaksi lisäarvon tuottamiseksi yhtiölle. Uusien osakkaiden mukaantulo toteutetaan antamalla äänivallattomia osakkeita, joiden perusteella ei myöskään jaeta osinkoa, tai muulla tavalla siten, että uusien osakkaiden mukaantulo ei muuta osapuolten omistusoikeuksien suhdetta eikä vaikuta osapuolten äänivaltaan. Uuden osakkaan mukaantulo ei myöskään saa vaikuttaa yhtiön luonteeseen yleishyödyllisenä yhteisönä. Äänivallattomien osakkeiden antaminen edellyttää yhtiöjärjestyksen muuttamista. 6. Osingonjako, muu varojen jako ja rahoitus 6.1. Osingonjako ja muu varojen jako Yhtiön tarkoituksena ei ole tuottaa voittoa eikä se jaa osinkoa. Mahdollinen voitto käytetään yhtiön oman toiminnan tukemiseen ja kehittämiseen. Yhtiön varojen\n8 Sivu 5 / 7 mahdollinen jakaminen tulee tehdä ammattikorkeakoululaissa säädetyllä tavalla. Valtiolla on pääomituseriä vastaava oikeus yhtiön varoihin varojen jaossa ammattikorkeakoulutoiminnan loppuessa tai yhtiötä purettaessa Jaettaessa varoja vapaan pääoman rahastosta, osakepääomaa alennettaessa, omia osakkeita hankittaessa ja lunastettaessa sekä yhtiötä purettaessa ja rekisteristä poistettaessa saadaan varoja palauttaa osakkeenomistajille enintään yhtiön omaan pääomaan sijoitettuun määrään asti. Muut varat käytetään yhtiön toimialan mukaiseen yleishyödylliseen tarkoitukseen osakeyhtiölain mukaisesti Yhtiön rahoituksesta Osapuolten tavoitteena on elinkelpoinen yhtiö, joka ei tarvitse osapuolten avustusta. Yhtiön tulee jatkuvasti tehostaa toimintaansa ja hakea kahden ammattikorkeakoulun yhdistämisestä synergiaetuja siten, että yhtiön maksuvalmius on turvattu. 7. Osakkeiden luovutus, lunastuslauseke ja suostumuslauseke Mikäli syntyy tilanne, jossa osakkeet tai osa niistä on siirtymässä muille kuin nykyisille osakkaille, osapuolet neuvottelevat keskenään omistusmuutoksen vaikutuksista yhtiön toimintaan pyrkimyksenään mahdollisuuksien mukaan välttää muutoksen mahdolliset yhtiön toiminnalle ja taloudelle haitalliset vaikutukset. Yhtiöjärjestyksessä olevaa suostumuslauseketta ja lunastuslauseketta ei sovelleta osapuolten välisiin osakkeiden luovutuksiin. Lunastuslauseke on ensisijainen suostumuslausekkeeseen verrattuna. Muutoin yhtiön osakkeiden lunastamiseen sovelletaan yhtiöjärjestyksessä niistä annettuja määräyksiä. Yhtiön osakkeen hankkiminen lunastustoimin vaatii yhtiön hallituksen suostumuksen. Yhtiön hallitus voi antaa suostumuksen yhtiön osakkeen hankkimiseen luovutustoimina, mikäli Kuntien eläkevakuutuksen jäsenyhteisöille kunnallisessa eläkelaissa asetetut edellytykset täyttyvät edelleen luovutuksen jälkeen. Suostumuksen antaminen ei myöskään saa vaarantaa yhtiön luonnetta yleishyödyllisenä yhteisönä. Osapuolen myydessä tai muutoin luovuttaessa osakkeitaan vastaa osapuoli siitä, että luovutuksen saaja sitoutuu luovutuskirjaan otettavan ehdon perusteella noudattamaan tätä sopimusta kaikilta osin. Kunnes luovutuksen saaja on tullut tämän sopimuksen uudeksi osapuoleksi, vastaa osapuoli itse kaikista tästä sopimuksesta johtuvista velvoitteistaan huolimatta siitä, mitä määrätään tämän sopimuksen voimassaolosta kohdassa Osakkeiden panttaus Osapuolet eivät ole oikeutettuja panttaamaan osakkeitaan kolmannelle. 9. Hallinto 9.1. Yhtiön hallitus Yhtiöllä on hallitus, johon kuluu yhdeksän (9) jäsentä. Rovaniemen kaupunki ehdottaa kaksi (2) jäsentä, Kemin kaupunki yhden (1) jäsenen, Tornion kaupunki yhden (1) jäsenen, Kemi-Tornionlaakson koulutuskuntayhtymä Lappia yhden (1) jäsenen, Rovaniemen\n9 Sivu 6 / 7 koulutuskuntayhtymä yhden (1) jäsenen ja Lapin yliopisto yhden (1) jäsenen. Lisäksi hallitukseen valitaan kaksi (2) ammattikorkeakoululain määräämää edustajaa, joista toinen edustaa opiskelijoita ja toinen henkilöstöä. Hallituksen puheenjohtaja valitaan Kemin kaupungin ehdotuksesta. Hallituksen puheenjohtajan valitsee yhtiökokous. Hallituksella on lisäksi varapuheenjohtaja. Varapuheenjohtaja valitaan Rovaniemen kaupungin ehdotuksesta. Varapuheenjohtajan valitsee yhtiön hallitus keskuudestaan. Tehdessään ehdotuksia hallituksen jäseniksi osapuolten tulee ottaa huomioon, että hallituksessa on edustettuna työ- ja elinkeinoelämän sekä innovaatiotoiminnan asiantuntemusta. Osapuolet huolehtivat siitä, että hallituksen jäsenet ja yhtiökokousedustajat noudattavat päätöksenteossaan ja muussa toiminnassaan tätä sopimusta Tilintarkastajista Yhtiö huolehtii tilintarkastajaehdokkaiden kilpailuttamisesta ja tilintarkastajalta vaadittavan kirjallisen suostumuksen hankkimisesta yhtiökokoukseen tilintarkastajan valintaa varten. Tilintarkastajan tulee olla hyväksytty tilintarkastusyhteisö Ammattikorkeakoulun hallinto Yhtiön toimitusjohtaja toimii Lapin ammattikorkeakoulun rehtorina. Muutoin ammattikorkeakoulun hallinnosta säädetään ammattikorkeakoululainsäädännössä ja määrätään tarkemmin ammattikorkeakoulun säännöissä. 10. Lapin ammattikorkeakoulun toiminnan käynnistämisen sekä toimintojen siirtämisen ja tehostamisen suunnittelu ja toteutus Osapuolet sitoutuvat siihen, että yhtiön hallitus asettaa heti toimikautensa alussa ammattikorkeakoulun toiminnan käynnistämiseen ja toimintojen siirtämiseen ja tehostamiseen liittyvien toimenpiteiden suunnittelua ja toteutusta varten työryhmän, jonka tehtävänä on tehdä hallitukselle ehdotus ammattikorkeakoulussa annettavan koulutuksen ja tki-toiminnan järjestämiseksi, ammattikorkeakoulun säännöiksi, sisäiseksi organisaatioksi, henkilöstöstrategiaksi, henkilöstön siirtämissuunnitelmaksi, tilastrategiaksi, toiminnan tehostamissuunnitelmaksi sekä muiksi toiminnan käynnistämisen edellyttämiksi toimenpiteiksi. Työryhmässä tulee olla yhtiön toimiva johto, molempien yhdistyvien korkeakoulujen rehtorit ja toimialavastaavat sekä henkilöstön ja opiskelijoiden edustus. 11. Tiedonsaantioikeus Kullakin osapuolella tai tämän valtuuttamalla edustajalla on oikeus pyynnöstä tutustua yhtiön kirjanpitoon ja tositemateriaaliin sekä saada nähtäväkseen yhtiökokouksen ja yhtiön hallituksen pöytäkirjat, yhtiön päätöksentekoon liittyvä taustamateriaali sekä yhtiön tekemät sopimukset ja sitoumukset, ellei tästä yksittäistapauksessa aiheudu yhtiölle olennaista haittaa.\n10 Sivu 7 / Salassapito Osapuolet sitoutuvat olemaan ilmaisematta muille yhtiötä tai sen asiakkaita koskevia liikeja ammattisalaisuuksia, ellei lainsäädännöstä muuta johdu. Tämä sitoumus on voimassa myös tämän sopimuksen päättymisen jälkeen. 13. Muutokset sopimukseen Tähän sopimukseen tehtävät muutokset ja lisäykset ovat päteviä ainoastaan, mikäli ne on tehty kirjallisesti ja kaikki osapuolet ovat ne asianmukaisesti allekirjoittaneet. 14. Sopimuksen voimassaolo Sopimus tulee voimaan, kun omistajien toimivaltaisten toimielinten päätökset ovat saavuttaneet lainvoiman. Sopimus sitoo osapuolta niin kauan kuin se on yhtiön osakkeenomistajana. 15. Erimielisyyksien ratkaiseminen Tästä sopimuksesta aiheutuvat riidat ratkaistaan yhtiön kotipaikan käräjäoikeudessa. 16. Sopimuskappaleet Tätä sopimusta on laadittu kuusi (6) samansanaista kappaletta, yksi kullekin osapuolelle. 17. Päiväys ja allekirjoitukset Rovaniemellä Kemin kaupunki Rovaniemen kaupunki Tornion kaupunki Kemi-Tornionlaakson Rovaniemen koulutuskunta- Lapin yliopisto koulutuskuntayhtymä yhtymä Lappia


Protesti vaattein: Muotiväki hyökkäsi Trumpia vastaan Kööpenhaminassa\n04.02.2017 klo 11:47\nPolitiikka ja luovat alat kulkevat lähellä toisiaan, ja taiteen keinoin myös kritisoidaan poliitiikan ajankohtaisia aiheita. Donald Trumpia suomittiin monin paikoin myös Kööpenhaminan muotiviikolla.\nYhdysvaltain uunituore presidentti Donald Trump on ehtinyt lyhyen kautensa aikana suututtaa kansaa ennennäkemättömällä tavalla.\nTrumpin rasistiset kommentit, muuriuhkailut ja maahantulokiellot ovat saaneet miljoonien sapen kiehumaan ja presidenttiä kritisoidaan rankasti monelta eri taholta.\nMyös muotisuunnittelijoilla on tapana pureutua ajankohtaisiin aiheisiin mallistoissaan. Trumpin rasistiset puheet ovatkin saaneet aikaan aallon, jossa miehen tekoja ja sanomisia on kritisoitu runsaasti. Kööpenhaminan muotiviikolla sekä suunnittelijat että vieraat ottivat kantaa Trumpin politiikkaan erilaisin statement-asustein, tekstein tai banderollein.\nCatwalkeilla on myös nähty yhä kasvavassa määrin erilaisista etnisistä taustoista tulevia malleja monimuotoisuuden ja tasa-arvon tärkeyttä alleviivatakseen. Moni merkki häivyttää myös sukupuolten väristä rajaa yhdistämällä naisten- ja miestenvaatemallistot, pukemalla naistenvaatteita vastakkaisten sukupuolten ylle tai markkinoimalla mallistoja uudenlaisilla tavoilla.\nKööpenhaminan muotiviikolla esitellyn Lala Berlin -merkin suunnittelija tuli näytöksen jälkeen lavalle paljonpuhuva "I am an immigrant" (suom. Olen maahanmuuttaja) -banderolli kädessään, ja katutyylissä nähtiin muun muassa "No ban, no wall" (suom. Ei (maahantulo)kieltoa, ei muuria) -teksti bomber-takkiin teipattuna.\nMyös eräs muotiviikolle osallistunut suunnittelija varasti huomion vastaprotestoimalla Trumpin järkyttävää "Grab them by the pussy" -sutkautusta hupparillaan. Myös muutama Lala Berlinin näytöksessä nähty vaate piti sisällään ytimekkäitä sanomia.\nOvatko tanskalaiset Skandinavian tyylikkäimpiä? Katso itse!


SOMETHING JUST FOR ME | yes dear\nEi sais valittaa, varsinkaan kun ei oikeasti edes yhtään haittaa, mutta pakko kuitenkin. Mää meinaan hukun tällä hetkellä ihan täysin kosmetiikkaan. Syytän asiasta täysin, ketäpä muutakaan, kuin itseäni. Mutta kun en mä vaan pystynyt taaskaan vastustelemaan Itä-Euroopan maagisen halpoja hintoja. Kannoin viimeksi joulukuussa Prahasta selkä vääränä kylpysuolaa ja kynsilakkaa, mutta silti oli pakko seota ihan täysin. Ostin itselleni shampoota ja hoitsikoita, hiuksiin jätettäviä öljyjä ja selvityssuihkeita ja luomusaippuaa, joka tuoksuu ihanan kirpakasti mintulle. Ja meikkejä. Voi herranjumala että mä ostin meikkejä.\nOnnistuin jotenkin oikeuttamaan nämä kaikki itselleni ihan vain siksi, että ne oli hiton halpoja, mä (melkein ainakin) tarvitsin niitä kaikkia ja noh…siihen ne (teko)syyt sitten kai loppuivatkin. Mutta sitten mä tulin kotiin, ja mua oli vastassa yllättäen muutama postin saapumisilmoitus. Ja arvaatteko mitä mä sitten kiikutin kotiin? Kaksi paketillista kosmetiikkaa…..\nEn valita, koska mä olen hitsi vieköön todella innoissani noista kaikista, mutta joku pieni ääni mun pääni sisällä kiljuu kauhusta tätä kulutushysteriaa kohtaan. Joten nyt kun olen saanut kerrottua teille, että ei, en pidä tuota alla näkyvää kosmetiikkaryöppyä mitenkään inhimillisenä ja normaalina, niin nyt mää sit intoilen niistä. Saanhan mää tehdä niin, saanhan? No teen kuitenkin.\nMuhun otettiin tässä taannoin yhteyttä L’Oréalilta ja kysyttiin, että olisko mulla kiinnostusta testailla Maybellinen tämän vuoden uutuuksia. Vastausta ei tarvinnut miettiä kauaa, varsinkaan kun mun muutama tämän hetken lempparituotekin löytyy Maybellinen valikoimasta. Sieltäpä sitten kolahti oikein sievä arsenaali tuotteita(kiitoksia vaan), joilla saa helposti hiukan piristettyä naamataulua ja kynsiä kevätkuntoon. Huulipunat on kummatkin ihan huippuja, vaalean violettia kynsilakkaa kerkesin jo sutimaan varpaisiini ja kynsitarrojen käyttöä odotan enemmän kuin innolla. Ripsiväriä en viitsi vielä avata, mutta ainakin Joanna oli antanut sille kiitettävän ylistävät arvostelut. Paketissa tuli lisäksi mukana hyvin epäkuvauksellinen(perfektionisti täällä päivää) kynsilakanpoistoainepurkki, joka oli kaikessa outoudessaan ihan mielettömän näppärä. Iina oli tehnyt blogiinsa sen käytöstä hyvän giftin, joten käykääpä kurkkaamassa se täältä(click), jos alkoi kiinnostamaan.\nJep, siinä ne sit olisivat ne Budapestin tuliaiset. Ihan sillai kevyesti hävetti ladata nuo kuvat tänne, mutta mitäs sitä nyt valehtelemaan. Ihan rehellisesti nyt myönnän, että tuli ostettua koko loppuvuodeksi ripsaria, maailman parhaita, voidemaisia luomivärejä, uusia pirteitä huulipunia- ja lakkoja, muutama kynsilakka alati kasvavaan kokoelmaani, kulmakynä- ja vaha, musta kajalkynä, jonka ostoa olen vitkutellut jo pari kuukautta, väritön irtopuuteri, peitevoidepaletti, bb- ja meikkivoide kesäksi sekä tollanen herkän pinkki voide(?), jota voi käyttää sekä huulilla että poskilla. Puuh. Ja Suomen hinnoissa olisin saanut samalla hinnalla ehkä kolmasosan tuosta satsista, jonka ansiosta mun ei varmaan tarvitse ostaa kosmetiikkaa yli puoleen vuoteen.\nMelkein kaikkia olen jo hiukan testaillut(paitti ripsareita ja tuota hileistä kynsilakkaa) ja ainut johon olin hieman pettynyt oli tuo luumuinen huulilakka. Värisävy ei ollut ehkä ihan niin intensiivinen, kuin olin pääni sisällä kuvitellut. Mutta tarvii kokeilla sitä vielä jonkun värillisen huulipunan päälle.\nJa sitten viimeisimpään eli Livboxin maaliskuun pakettiin, jonka sisällöstä ilahduin suuresti. Se kun oli ladattu täyteen mielenkiintoista luonnonkosmetiikaa, joista muutamat olivat minulle entuudestaan täysin tuntemattomia. Erityisesti ilahduin Burt’s Beesin käsivoidepurnukasta sekä Ma Provencen palashampoosta. Jälkimmäinen lämmitti sydäntä ihan vain siksi, että olen jo pitkään ollut utelias tuollaisten hiuksia pesevien palasaippuoiden tehokkuudesta. Lisää paketin sisältämistä tuotteista voit lukea täältä(clickiti click!)\nEttä semmosta. Mä lupasin jo kämppikselleni näiden kuvien ottamisen jälkeen, että aion uida kosmetiikassa seuraavat kuukaudet. Tiettekö läträän oikein kunnolla ja surutta.\nNäkyykö mitään mielenkiintoista?\nPS. Oikolukulaite aka aivot on edelleen lomalla, joten en ota vastuuta mahdollisista kirjoitusvirheistä tahi aivopieruista.\n”I ACT ON IMPULSE AND BELIEVE IN INSTINCT”\nPosted in cosmetic, kauneus, shopping by Pauliina/ yes dear.\nINSTAGRAM TERRORIST →\n16.3.2013 19:13 Anonymous sanoi:\nvoivoi tuntuu, että meikkipöydässä on aina tilaa vähintääkin uuden sävyiselle huulipunalle :D itse, nyt vaateiden osto – lakossa olevana voin myöntää kantavani kotiin aivan liian paljon meikkipuolen ihmetyksiä :DD\n16.3.2013 22:14 miia sanoi:\nEt oo kyllä ainoo kuka intoilis tosta kosmetiikasta! Tommonen satsi ois tervetullut tännekin, joten älä huoli mistään tunnontuskista :–)\n17.3.2013 00:08 Milla sanoi:\nVau, mikä satsi kosmetiikkaa! Mä rakastan kosmetiikkaa! Haluaisin aina testata kaikkia uutuuksia, mutten raaski ostaa niitä yleensä. :/ Lontoossa oisin viettänyt muutaman tunnin helposti penkoen Bootsin hyllyjä, jos mun avomies ois vaan antanut. x)\n19.3.2013 13:26 Laura sanoi:\nToi maybelinen affitone meikkivoide on jotain niin parasta mutta buuuuu sitä ei kai tehä enää tai jotain tai suomessa ainakaan en oo törmänny siihen enää _missään_ yli puoleen vuoteen!! :–(


Hei sulle siellä ruudun toiselle puolelle!\nKaksi viikkoa alkaa aikalailla tulla täyteen siitä, kun pieni perheemme pakkasi kimpsut ja kampsut ja otti suunnaksi Espanjan ”lämmön”. Muutto Valenciaan ei todellakaan ole sujunut kivuttomasti Aleksin ja kahden koiran kanssa.\nEnsinnäkin, kouluni alkoi heti muuttoviikollamme. Note to myself: Ensi kerralla kannattaa varata oikeasti aikaa asettumiseen uudessa maassa ennen kuin uusi koulu tai työt alkavat. Noh, onpahan tullut testattua paineensietokykyä ja stressinhallinnan harjoittelua.\nKun muutat lemmikin kanssa ulkomaille selvitä hyvissä ajoin ennen maahan muuttoa kohdemaan suhtautuminen koiriin vuokra-asunnon metsästystä ajatellen. Kohtasimme jo pieniä vaikeuksia liikkuessamme koirien kanssa julkisella liikenteellä Espanjassa. Niistä kerroin vähän tässä postauksessa. MUTTA kuvittelimme, että olimme hyvin valmistautuneet asunnon metsästykseen. Otimme Suomesta käsin Airbnb:n kautta asunnon kuudeksi päiväksi Valenciasta ja ajattelimme, että etsimme asunnon tuona aikana. Noh, asuntoa ei alkanut löytyä mistään, meitä jeesasi jopa Aleksin kaveri, joka on puoliksi Espanjalainen, koska kielimuuri asuntoilmoituksissa oli myös ongelmana (kumpikaan meistä ei puhu espanjaa, vielä). Ja lisäksi äitini tuttava oli meillä apuna.\nAsunnon hankinta tuntui aina tyssäävän viimeistään siihen, että niihin ei saanut ottaa koiria. Lisäksi yritimme välttää asunnonvälitysfirmoja, koska ne ottavat yleensä aikamoisen siivun vuokrasta (yleensä yhden kuukauden vuokran) välittäessään asuntoa. Se olisi siis tullut kalliiksi. Meidän piti muuttaa Airbnbn asunnosta keskiviikkona kello kahteen mennessä. Olimme onnistuneet sopimaan tiistaille kaksi asuntonäyttöä. Sitä ennen emme olleet siis käyneet yhdessäkään, voitte siis kuvitella minkälainen paine meillä oli. Ja kuin ihmeen kaupalla Aleksi löysi Milanuncios -sivulta ilmoituksen asunnosta, joka sijaitsi vanhassa kaupungissa, El Carmenin alueella, ja lähellä kouluani.\nTultuamme asuntonäyttöön paikanpäälle kävi kuitenkin ilmi, että asunnot joista olimme kiinnostuneita oli jo vuokrattu (que?). Meille näytettiin sitten erästä vähän hinnakkaampaa ja isompaa asuntoa samasta talosta. Asunto oli vasta rempattu ja todella siisti, mutta se ylitti kuitenkin budjettimme. Kävimme sitten katsomassa toiselta alueelta, Ruzafasta (jossa Airbnb-asuntommekin sijaitsi) erästä isoa kolmiota, mutta se oli mielestäni kamala luukku. Pettymyksen jälkeen otimme uudestaan yhteyttä El carmenin asunnon välittäjään ja hän sanoi, että hänellä olisi vuokrata pienempi asunto samasta talosta. Suihkimme takaisin El Carmenin alueelle ja hän esitteli meille vuokrattavan yksiön. Ihastuin asuntoon heti. Sinä oli ihana parveke, se oli rempattu ja todella siisti. MUTTA se oli pieni yksiö. Onneksi Aleksi oli järjen ääni ja sanoi, että emme voi muuttaa yksiöön (ja kun tarkemmin mietin, niin se olisi ollut itsemurha kahden koiran kanssa). Asunnon esittelijä oli mukava espanjalainen mies, joka puhui kohtalaisen hyvää englantia. Hän näytti meille vielä samasta talosta yhden asunnon, jota rempattiin, mutta se ei ollut vielä vuokrauskunnossa. Ihastuimme molemmat tähän asuntoon heti. Aleksi neuvotteli sitten asunnosta TODELLA edullisen vuokran (koska asunnosta puuttui kalusteita ja hella ei toiminut...) ja päätimme kirjoittaa vuokrasopparin ja muuttaa keskiviikkona eli seuraavana päivänä. Vuokraisäntä lupasi hoitaa asunnon asumiskuntoon 24 tunnissa. Uskomaton tuuri. Ja asunto oli miltein luvatussa kunnossa kun saavuimme seuraavana päivänä paikalle, kerron siitä ehkä joskus toiste. Mutta nyt olemme tyytyväisiä ja tämä on meidän koti. Asumme siis historiallisessa vanhassa kaupungissa, El Carmenin alueella, ihan ytimessä.\nLemmikin kanssa muuttavan kannattaa myös varautua siihen, että koira (ehkä kissakin) saattaa kärsiä jonkinlaisesta eroahdistuksesta uudessa kohteessa. Yksinoloharjoitukset saattaa joutua aloittamaan nollasta, niin kuin meille kävi nuoremman koiramme Leon kanssa. Itse olen ottanut oppini koiran yksinoloharjoituksissa Tuire Kaimiolta ja Pennun kasvatus -kirjasta (linkki vanhaan postaukseen jossa kerron kyseisestä opuksesta) ja ne toimivat vanhemman koirankin kanssa. Leo on ollut paljon enemmän kiinni meissä täällä mitä koskaan Suomessa. Yksinolo sujuu jo semi-hyvin, mutta harjoittelua se vaatii vieläkin (vaikeuteen vaikuttaa varmasti sekin, että olemme nyt oleilleet ensin viikon toisessa kämpässä, johon hän melkein ehti tottua, ja sitten taas muutettiin...).\nLemmikkeihin liittyy myös tämä seuraava oppimani asia. Kannattaa selvittää lähin paikallinen eläinlääkäri. Omamme sijaitsee vain noin 200 metrin päässä kodistamme ja siellä yksi eläinlääkäri puhuu englantia. Poliklinikkamaksut ovat paljonpaljon halvempia kuin Suomessa sekä eläinten lääkkeet. Saimme sydänmatolääkeen koirillemme, se pitää uusia kolmen kuukauden välein, ja menemme parin viikon sisällä ottamaan vahvistusrokotteen leptospiroosia vastaan Lolalle ja Leolle. Tämä on siis hallinnassa!\nNote to myself in Spain. Kauppojen aukioloajat eivät aina pidä ihan paikkaansa. Ainakaan pienempien puotien ja kioskien. Osa virastoista, kahviloista ja kaupoista sulkee ovensa noin klo.14-16 tai -17 välisenä aikana. Siesta? Pitkä lounas? Joka tapauksessa huomasimme tämän myös asuntoa etsiessämme, että ketään on turha yrittää tavoittaa klo.14-16 välisenä aikana. Mutta asunnon vuokraajat sun muut työskentelevät sitten ihan iltamyöhään saakka, ja heille voi huoletta soitella siinä klo.20-21 aikoihin (siihen aikaan kun perussuomalainen on kotona viettämässä omaa ”ilta-aikaansa”). Ja ainiin. Illallinen syödään sitten klo.21-23 välisenä aikana… Silloin tämä mummo on jo nukkumassa :D.\nViini on halvempaa kuin vesi. Ei lisättävää.\nKoskaan et voi ottaa mukaan liian monia sukkia. Minulla on aina sukat hukassa. Niin Suomessa kuin täälläkin. Ja varsinkin kun et tiedä missä ja milloin seuraavaksi peset pyykkiä, kannattaa niitä extrapareja olla mukana. Ja villasukat tai pari. Talvi se on täälläkin ja asunnot kylmiä.\nEdelliseen liittyen: Shoppaile alesta kuumevesipulloja, kynttilöitä, pehmoisia sukkia, tossuja ja fleece-kotivaatteita. Kevät tekee tuloaan, MUTTA asunnot ovat yhtä kylmiä kuin ulkolämpötila (päivisin saattaa nousta +19, mutta perus on noin +11 astetta). Suomessa on superkylmä ulkona, mutta meillä asunnot ovat hyvin eristetty ja lämmitetty. Täällä taas asuntojen eristämis- ja lämmitystilanne ei ole samanlainen, koska suurin osa vuodesta lämpötila on aika korkea. Voit toki ostaa lisäpatterin kotiisi, mutta sähkö on todella kallista Espanjassa, joten sähkölasku saattaa tällaisten pattereiden kanssa nousta pilviin... Kyllä pohjoisen tyttöäkin täällä siis palelee!\nMistä aiheista haluaisit kuulla blogissa? Tai haluatko kysyä jotain minulta liittyen esimerkiksi maasta muuttoon? Mistä haluaisit, että kirjoitan postauksen tulevaisuudessa? Laita kommenttiboxi laulamaan tai laita viestiä sähköpostiini, Facebookiin tai Instagramiin.\nPäivän asukuvat on otettu asunnossamme, makuuhuoneessa :)\nPhotos by Aleksi Paju, edit by me\nCollege (love the color): Pull&Bear / Hat: Pull&Bear / Knee socks: Color4Care / Skirt: Cubus / Shoes: Ulanka shop\nmuutto ulkomaille, lifestyle, Espanja, vaihto-opiskelu, vaihto2018, matkustus, matkailu, asu, päivän asu, tyyli, my style\nAnna Oon • 28/01/2018\nPitkästä aikaa kuulumispostaus. Miten muuttomme Espanjaan on sujunut? Millaisia haasteita olemme kohdanneet Espanjassa koirien kanssa? Lisäksi kuvia tämän hetken asuntomme kattoterassilta :). Lue lisää\nAnna Oon • 18/03/2018\nMitä opittavaa meillä on espanjalaisilta? Tai mitä espanjalaiset voivat oppia suomalaisilta? Mikä mua järkyttää täällä? Lue lisää


Heikki Hilvo —\nKadettömien ja päättömien maailma\n17.2.2015 12:57Puheenvuoro Terrorismi\nPelkään, että tämä ei kohta enää ole uutinen. Päättömiä, ruoskittuja, kivitettyjä, poltettuja, hirtettyjä jne tulee kuin liukuhihnalta päivittäin. Kuvat kertovat lisää ja liikaa. Enää ei tarvita kauhuelokuvia ja tekopäitä, aitoja ja oikeitakin riittää. Pelkään, että alamme turtua niihin ja kohta...\nKipa päässä Kampissa\n28.1.2015 17:30Puheenvuoro Antisemitismi\nKipa päähän ja menoksi. Laitoin Israelista ostamani kipan päähän metrossa vasta Itiksen jälkeen jossain Kulosaaren tuntumassa. Kävelin rautatieasemalta synagoogan vieressä olevaan pikkukahvioon, jossa oli treffit erään ystäväni kanssa. Sieltä yhdessä suunnistimme kipat päässä Kampin keskukseen.Mikä...\nAuschwitzin uutisarvo ei vähene\n25.1.2015 15:33Puheenvuoro Holokausti\n"Auschwitzistä on syytä tietää. Sitä on käsiteltävä kuin uutista, jonka uutisarvo ei vähene", näin Heikki Aittokoski Hesarin su-kolumnissaan. Julmat faktat lyötiin lukijan pöytään kuin nyrkillä silmäkulmaan. Toki olin lukenut asioista. Paljonkin. Mutta luin uudelleen, onhan 27.1...\nMiksi Jeesusta ei pilkata?\n8.1.2015 21:01Puheenvuoro Jumalanpilkka\nJeesus on kyllä vahvasti mukana mm Fingerporin pilapiirroksissa, mutta usein hyväntahtoisena henkilönä. Itse tulen hyvälle tuulelle katsoessani mm kuvaa Jeesuksesta, joka noutaa pakkasaamuna turkiksen sädekehänsä suojaksi. Sitä paitsi moniin kuviin Jarla on erinomaisen hienosti sijoittanut elämän...\n28.11.2014 12:39Puheenvuoro Demokratia\nEnemmistö voi olla myös väärässä, kuten vähemmistökin. Olla oikeassa tai väärässä, kuka sen määrittelee? Tänään eduskunta päättää asiasta, joka saa suomalaisen ihmiskunnan olemaan voimakkaasti oikeassa. Kumpikin osapuoli väittää olevansa oikeassa ja yrittää argumentoida sen omista periaatteistaan...\n25.11.2014 08:33Puheenvuoro Rasismi\nPoistin blogini mustista malleista. Se koettiin rasismia hipovaksi. En ota sitä riskiä, että saan syytteen vihapuheesta. Nykyään saa koko ajan varoa, mitä suustaan tai kynästään päästää. En ihmettele, että maanhiljaiset ovat hiljaa. Rohkeimmat mellastavat.Siitä pitäisikin keskustella, mistä saa...\n12.11.2014 13:12Puheenvuoro Armo, Rauha, Väkivalta\n"Hän oli selvästi kokenut...herätyksen ja oli mielipiteiltään radikaali. Hän piti itseään ennen kaikkea hartaana..., mutta hän hyväksyi väkivallan eikä nähnyt tässä ristiriitaa." Näin Atte Kaleva aamun Hesarissa.Jätin pari sanaa tekstistä pois, jotta minua ei voida syyttää vihapuheesta....\n29.10.2014 17:07Puheenvuoro Sananvapaus\nSanon heti suoraan, olen uskovainen, kristitty tarkemmin sanottuna. Voit siis jättää tämän väliin, jos olet sitä mieltä, että uskovaisten kanssa ei kannata käräjöidä. Jos olet ennakkoluuloton, voit vilkaista, en saarnaa pitkään. Itse asiassa en saarnaa ollenkaan. Olen vain jotain mieltä.Vaikka olen...\nNaiset kynnysmattona, jota miehet puistelee\n14.10.2014 09:09Puheenvuoro Naisten asema\nPetri Karisma, vapaa-ajattelijoiden pj, päivitteli ja päivitti huolensa fb:ssa, miksi uskonnolliset johtajat eivät puutu lapsimorsianten asemaan. Kommentissaan hän lisäsi, että monessa maassa naisen asema on kynnysmaton luokkaa.Petrin kanssa huomaan olevani aina välillä hyvinkin samoilla...\nAnteeksi tyhmät kysymykseni, mutta..\nEikö maailma voi mitään ISIS:n joukoille? Eikö mikään määrä uhreja ja pakolaisia saa maailmaa liikahtamaan? Onko muutama tuhat terroristia voimakkaampi kuin miljardit ihmiset?Missä ovat naisasialiikkeitten äänet ja marssit, kun tuhansia naisia raiskataan, teurastetaan, myydään orjiksi, piilotetaan...\nNo, kyllähän jotkut sentään reagoivat voimakkasti mm. Sini Saarelan pidätyksen vuoksi, kun se sopi heidän agendaansa. Baltian maiden 50 vuotta eivät... Seppo Saari | 11.10.2014 klo 21.31


Antautuminen erityisherkkyydelle #kirjaperjantai - Maaret Kallio\nEtusivu » Blogi » Antautuminen erityisherkkyydelle #kirjaperjantai\n#kirjaperjantai, anja snellman, antautuminen, erityisherkkyys, vanhemmuus, wsoy\n”Kun en kerta kaikkiaan osannut kertoa perussyytä heittoisille mielentiloilleni, peruutuksille, kieltäytymisille, ahdistuksille,\nhiljaisuudelle, suuttumisille, aloin keksiä kaikenlaista:\nmilloin se oli kirjoitusblokki, menneen maailman huokaileva ikävä, toisen polven evakkous eli alkava slaavilainen melankolia, myöhemmin kreetalainen daemon meridianus, se että olin taas ollut pitkään uneton, Silkkipaperilinnun ja Mustan Nallen olo,\nHumhum, että olen tällainen kuin olen\nettä olen tällainen kuin olen aina ollut.”\n– Anja Snellman: Antautuminen (WSOY 2015)\nKaakkoon saakka viritetty herkkyys, eli erityisen suurella herkkyyden määrällä varustettu ihminen, erityisherkkä. Elämäntarina, joka kulkee yhä suuremmalle mutkalle menemisestä oman itsen kanssa: milloin sitä on hysteerinen, herkkänahkainen, vaativa hienohelma, turhanpäiten vatvoja, milloin rutiinien orja, vaikea ihminen, kotikissa, mutta joka tapauksessa aina jollain tavoin vääränlainen. Sen sijaan, että olisi tullut peilatuksi omine erityispiirteineen, tulikin leimatuksi ja negatiivisesti sävytetyksi. Sen sijaan, että olisi saanut tulla tutuksi itse itselleen, kävikin itselleen yhä vieraammaksi ja muuttuikin muiden seurassa itsekin yhä mutkaisemmaksi.\n”Minä opin miten paljon väärää minussa on.”\nSiitä kertoo Anja Snellmanin viimeisin henkilökohtainen teos: Antautuminen. Tarina alkaa pikku-Anjasta, jonka neuvolan papereissa lukee ”ihmispelko” – ensimmäinen määre, joka kulki hänen kanssaan elämän alkuvuodet. Teksti edetessä määreetkin lisääntyvät liittyen kouluvuosiin, aikuisuuteen, rakkaussuhteisiin ja äitiyden syvyyksiin.\nEikä kaikki johtunutkaan pelkästään perheen olohuoneessa asuneesta virtahevosta, ei alkoholista tai siskon sairaudesta. Suuren merkityksensä kaiken kokemiselle loi hyvin voimakas herkkyys, henkilökohtainen ominaisuus, joka ei ollut tullut tutuksi itselle, eikä hyväksytyksi muiden silmissä. Sen sijaan, että erityisherkkyyden kanssa olisi oppinut jo pienestä pitäen tulemaan viisaasti toimeen, siitä tulikin taakka ja vaatimus, mutta yhtä lailla sen kautta elivät ilo ja lohdutus.\nVilkas, pompahteleva ja oikukaskin teksti helpottuu ja jäsentyy loppua kohden samalla, kun vuosien myötä kirjoittajan ymmärrys itseäänkin kohtaan alkaa kasvaa. Kun Anja Snellman alkaa hahmottaa omaa voimakasta herkkyyttään, alkaa omalle toiminnalle ja reaktiolle löytyä yhä enemmän myös vastuuta, viisautta ja jäsennystä.\nKirjamessuilla 2015 haastattelemassa valloittavaa Anjaa.\nJa lopulta on antautumisen aika. Antautuminen sille, kuka todella on ja on aina ollut, ja aika alkaa tulla toimeen sen kanssa itseään ja toisia murjomatta:\n”On ollut tuomitsevia silmiä, korkeita, kirkkaita. On tallottu, telottu, murjottu, ruhjottu. On ollut voimakkaita sanoja, rajuja tunteita. On ollut rakkaus. Selittämätön. sietämätön, säälimätön panttivankeus.\nNyt on hyväksyvä katse. On anteeksianto. Valkoinen lippu liehuu.”


Minun Kallioni -lyhytelokuvakilpailun voittajateokset nähtävissä Hakasalmen huvilassa 3.7. asti - Helsingin kaupunginmuseo\nHakasalmen huvila, Helsingin kaupunginmuseo, lyhytelokuva, Minun Kallioni, Uneton48\nHelsingin kaupunginmuseo ja Uneton48-festivaali järjestivät toukokuussa kaikille avoimen lyhytelokuvakilpailun, joka haastoi kilpailijat kommentoimaan Hakasalmen huvilan Rikoksen ja rakkauden kaduilla -näyttelyä kuvaamalla oman tarinansa Pitkänsillan pohjoispuolisesta Helsingistä. Palkitut elokuvat ovat nähtävissä Hakasalmen huvilassa 3.7. asti.\nKilpailun voittajaksi valittiin Askel Companyn tyylikäs, vauhdikas ja hauska elokuva Sytkäri, jossa kadulle pudonnut tupakansytytin saa erilaiset ihmiset ja kohtalot törmäämään. Toiseksi tuli Dens & Sonsin sympaattinen, pinnan alla syvällinen Yhdet vielä!, jossa sukupolvien välinen kuilu kuroutuu umpeen olut kerrallaan. Kolmannelle sijalle nostettiin Vaurio Filmsin elämänmakuinen Pyykinpesukone, jossa sukupuoliroolit heitetään oivaltavasti ja vitsikkäästi päälaelleen.\nJaetulle neljännelle sijalle tuomaristo valitsi vielä kolme teosta, jotka avaavat uudenlaisia näkökulmia Pitkänsillan pohjoispuolisen Helsingin asukkaisiin ja elämään. Anchael & Kepplerin ehjä ja sujuva Anne kommentoi ironisesti hipsteri-Kallion kliseiden ja todellisuuden suhdetta. CTRL Ö:n omakohtaisen oloinen Kuiskeita Kalliosta esittelee omalaatuisen päähenkilön erikoisine soittimineen ja kaljaveikkoineen. Sigfridsin dokumentaarinen Nappulat näyttää Kallion tutut maisemat maastopyöräilijän silmin. Tuomariston suosikkielokuvat pääsevät osaksi Rikoksen ja rakkauden kaduilla -näyttelyä, muiden Kallioon sijoittuvien klassikkoelokuvien rinnalle.\nTuomariston suosikkielokuvat pääsevät osaksi Rikoksen ja rakkauden kaduilla -näyttelyä, muiden Kallioon sijoittuvien klassikkoelokuvien rinnalle. Rajala Pro Shopin lahjakorteilla ja Museokorteilla palkitut elokuvat julkistettiin Helsinki-päivänä 12.6.2022 Hakasalmen huvilassa, jossa ne ovat nähtävillä museon aukioloaikoina nonstop-esityksenä sunnuntaihin 3.7.2022 asti.


Sulavan kantava voima on toisten auttaminen - Future Workplaces\nSulavan kantava voima on toisten auttaminen\nKoulutus- ja konsultointiyritys Sulava on houkutellut leipiinsä yli 100 maan johtavaa asiantuntijaa ja konsulttia. Microsoft-teknologiaa hyödyntäen sulavalaiset auttavat suomalaisia suuryrityksiä mukautumaan tietotyön muutokseen.\nSyväosaaminen on Sulavan kilpailuetu. Henkilöstöjohtaja Juha Heikkosen mukaan matalassa ja itseohjautuvassa organisaatiossa opitaan ja kehitytään ammattitaitoisten kollegoiden sparraamana ja personal coaching -johtamismallia hyödyntäen. Työntekijät saavat valita organisaation sisältä itselleen sopivimman henkilökohtaisen coachin, joka kuuntelee ja on samalla puolella pöytää. Ihmisten välinen kemia on tärkeää, coachia voi myös vaihtaa, jos homma ei syystä tai toisesta toimi. Kipeistäkin asioista uskalletaan puhua ja apua pyydetään matalalla kynnyksellä.\n”Sinulla on valta, käytä sitä viisaasti – näin kuuluu yksi arvoistamme, joka toimii ohjenuorana arjessa. Epäonnistumista ei tarvitse pelätä, se luo psykologista turvallisuutta. Luottamuksen ilmapiiri luo itseohjautuvuutta.”\nKäräytetään kaverit onnistumisista\nKoronavuosi on tuonut Sulavalle uutta liiketoimintaa, mutta samalla laskutettava työ on polarisoitunut. Johtamisen näkökulmasta tilanne on äärimmäisen haastava ja Heikkonen kantaa huolta tekijöiden jaksamisesta. Etätyöjärjestelyt, spontaanien kohtaamisten puuttuminen ja töiden painottuminen osalle tekijöistä näkyy osaksi huolestuneisuutena ja epävarmuutena myös Siqni-henkilöstökyselyn vastauksissa. Silti Sulavan marraskuiset Siqni-tulokset olivat kokonaisuudessaan hyvät, Liekki-indeksi oli 82. Siitä Juha Heikkonen on erityisen helpottunut ja iloinen.\n”Olen iloinen ja ylpeä kulttuuristamme, jonka kantava voima on toisten auttaminen. Meillä innostutaan asioista ja nautitaan uuden oppimisesta. Avoimessa ilmapiirissä apua uskalletaan pyytää matalalla kynnyksellä ja vaikeistakin asioista puhutaan ääneen.”\nEtätyöaikanakaan kaverin kehuminen ei ole hiipunut. Heikkonen puhuu puuttumisen kulttuurista; kun joku on onnistunut omassa työssään, sulavalaiset antavat siitä tunnustusta Teams-viestein ja onnistumisia juhlitaan yhdessä. Case-esimerkkejä tuodaan aktiivisesti esiin ja siihen kannustetaan.\nEpäkohtiin uskallettava tarttua\nMyös poikkeamiin on Heikkosen mukaan tärkeää puuttua. Usein ne purkautuvat jo kysymällä, miten henkilö voi. Yhteisen onnistumisen edellytyksiä vaalitaan, yhteisöllisyys on aina ollut tärkeä osa Sulavaa.\nEtäajan haasteita on pyritty taklaamaan tuomalla johtoa lähemmäs arkea ja parantamalla viestintää. Sisäiseen viestintään nimettiin vastuuhenkilö ja sisäistä intraa parannettiin. Johtoryhmän muistiot ovat nyt avoimesti kaikkien nähtävillä ja toimitusjohtaja käy viikoittain läpi akuuteimmat asiat yhdessä henkilöstön kanssa. Vapaamuotoisempiakin etäkohtaamisia ja aktiviteetteja järjestetään monipuolisesti, etäbingosta ja -kokkailusta etäjoogaan ja -pakohuoneisiin. Sulava-collegepaidatkin tilattiin.\n”Paljon on vielä tehtävää, mutta paljon on jo tehty sulavalaisuuden vahvistamiseksi myös etäaikana. Henkilöstöä on kuultu ja ymmärretty, osoitettu, että vastaamisella on vaikutus. Aitoja kohtaamisia ei korvaa mikään, mutta näillä toimilla haluamme paikata tilannetta.”\nThe Siqnificant Company antoi Sulavalle marraskuussa 2020 Future Workplaces –sertifikaatin. Sertifikaatti ansaitaan, kun oman työpaikan yrityskulttuuria on johdettu poikkeuksellisen hyvällä työntekijäymmärryksellä. Työvälineenä työntekijäkokemuksen tason selvittämiseen, käytetään Siqni-kyselyä, jolla selvitetään työntekijöille merkityksellisimmät asiat ja niiden toteutuminen työpaikalla.\n« Planin keskustelevassa kulttuurissa myös kuunnellaan\nCloud2:n kulttuuria johdetaan arvopohjaisesti »


Tulevasta Asus ROG Phone 6 -sarjan pelipuhelimesta paljastui yksityiskohtia viranomaistietokannasta – sisältää Snapdragon 8+ Gen 1:n ja 165 hertsin näytön | Mobiili.fi\nMarkus Lehtiniitty | Julkaistu 23.6.2022, klo 08:25\nAsus vahvisti jo kesäkuun alussa tulevansa julkistamaan ROG Phone 6 -pelipuhelimensa 5. heinäkuuta yhdessä uusien lisävarusteiden sekä esimerkiksi pelaamiseen sopivien kuulokkeiden kanssa. Nyt lisätietoja ROG Phone 6 -uutuudesta on saatu Kiinan TENAA-viranomaistietokannasta.\nAsus on jo aiemmin vahvistanut ROG Phone 6:n olevan varustettu Qualcommin uudella Snapdragon 8+ Gen 1 -järjestelmäpiirillä. Qualcommin 20. toukokuuta julkistama Snapdragon 8+ Gen 1 parantaa suorituskykyä 10 prosentilla ja vähentää virrankulutusta 15 prosentilla verrattuna Snapdragon 8 Gen 1:een. Lisäksi Asus on vihjannut jäähdytyksen osalta höyrykammion kasvaneen 30 prosentilla ja grafiittilevyn 85 prosentilla ROG Phone 6 -puhelimissa.\nAiemmin Kiinan 3C-viranomaistietokannasta paljastuivat mallikoodit AI2201_A ja AI2201_B, joiden on odotettu olevan ROG Phone 6 -sarjan kaksi mallia, todennäköisesti ROG Phone 6 ja ROG Phone 6 Pro.\nNyt näistä AI2201_B on löytynyt myös TENAA-tietokannasta. Toistaiseksi ei varmasti tiedetä, onko kyse ROG Phone 6:sta vai ROG Phone 6 Prosta. Kaksikon voi odottaa kuitenkin tarjoavan pitkälti samanlaisen tekniikan erojen löytyessä muistimääristä ja kosmeettisista seikoista.\nViranomaislistauksen puhelimessa on kooltaan 6,78 tuuman AMOLED-näyttö edeltäjien tavoin sekä Snapdragon 8+ Gen 1 -järjestelmäpiirin rinnalla peräti 18 gigatavua RAM-käyttömuistia ja 512 gigatavua tallennusmuistia. Akun kapasiteetiksi on mainittu 2 925 milliampeerituntia, mutta kaksiosaisen akun ilmoitettu tyypillinen kapasiteetti lienee yhä 6 000 milliampeerituntia. Aiempi 3C-listaus paljasti jo tuen 65 watin pikalataukselle.\nTakana viranomaistietokanta kertoo olevan 64 megapikselin pääkameran, kun taas etukameran tarkkuus on 12 megapikseliä. Yhteensä kameroita on neljä kappaletta, eli takana kameroita on todennäköisesti kolme kappaletta.\nPainoksi on ilmoitettu 229 grammaa ja mitoiksi 172,834 x 77,252 x 10,39 millimetriä. Ainoaksi värivaihtoehdoksi on listattu valkoinen.\nAsus ROG Phone 6 voi olla ensimmäisiä tai jopa aivan ensimmäinen älypuhelin Snapdragon 8+ Gen 1:llä.\nKuvia TENAA-listaus ei sisällä, mutta jo aivan alkuvuodesta 2022 oletettujen ROG Phone 6:n ja ROG Phone 6 Pron design paljastui Asuksen ohjelmistosta peräisin olevissa kuvissa. Kuvat paljasti tuolloin Twitterissä vuotaja Equal Leaks.\nKuvien perusteella edeltäjiensä tavoin ROG Phone 6 ja ROG Phone 6 Pro tulevat jälleen edeltäjiensä tavoin eroamaan toisistaan takaa löytyvän näytön osalta.\nLue seuraavaksi: Alkaako tästä kamerapuhelinten uusi aikakausi? Samsung julkisti uuden 200 megapikselin ISOCELL HP3 -kamerakennon älypuhelimiin


Olen pohtinut täällä paljon sitä, millaisia vaatimuksia tai itselle tärkeitä asioita ihmis- tai parisuhteelta odotan. Parissakin eri keskustelussa päädyimme ystävien kanssa pohtimaan sitä, että kuitenkaan muilta ei voi odottaa vaatimusten täyttämistä, ellei itse täytä niitä.\nOlikin avaavaa pysähtyä tarkastelemaan, toiminko itse niin kuin ”opetan” tai edellytän, vai onko se vaan sanahelinää tai voimaantumishuttua. Olen jo alkanut sanoa suoremmin asioita ja näiden keskustelujen jälkeen tuntuu itsestään selvältä, että rehellisyys ja avoimuus ovat ainoita keinoja, jotta voin katsoa itseäni peiliin ja vaikuttaa tulevaisuuteeni.\nEi se aina helppoa ole. Asioiden kohtaaminen suoraan ja niiden sanominen ääneen vie elämää paljon enemmän eteenpäin kuin se, että yrittäisi miellyttää ja välttää mahdollista konfliktia pitämällä asioita sisällä tai muuten värittämällä totuutta. Tai olemalla hiljaa, vaientamalla oman totuutensa.\nOikeastaan on ollut mielenkiintoista huomata, miten rehellisyys saa ihmiset loukkaantumaan, ehkä suuttumaankin. Tämän on pakko johtua siitä, että jokin heidän mua kohtaan asettama tavoite tai toive ei voikaan toteutua ja siitä seuraa pettymys. Ja sitten mietin, miten joku voi suuttua mun intentioista ja tarpeista. Ja niiden ilmaisemisesta avoimesti.\nSe, että on rehellinen, ei tarkoita, että haluaisi loukata muita. Vaan päinvastoin. Välttää loukkaamasta muita epäreilulla kiertelyllä ja loukkaamasta itseään ryhtymällä johonkin joka ei tunnu omalta. Rehellinen voi olla ihan neutraalisti ja kauniisti. Olen kyllä itse ollut vähän ikävämmälläkin tavalla rehellinen. Kaikkea ei aina osaa ja pitkään jatkuminen sietäminen ja asioiden nieleminen on purkautunut vähän ikävämmillä sanoituksilla. Mutta harjoittelemalla kehittyy tässäkin lajissa.\n❝Oikeudenmukaisuus... jatkoi Katri puhettaan, kukaan ihminen ei voi ehdottoman varmasti tietää, onko hän pystynyt olemaan oikeudenmukainen ja rehellinen vai ei. Mutta siihen hän kuitenkin pyrkii, sikäli kun voi...❞\nJotenkin musta tuntuu, että omien emotionaalisten ja vaikka fyysistenkin tarpeiden tarkastelu rohkeasti ja niiden kertominen avoimesti oman arvomaailman pohjalta on aivan avainjuttu onnelliseen elämään ja parisuhteeseen. Ja tietenkin muihinkin ihmissuhteisiin. Se kertoo missä on rajat. Rajat, jotka muodostuvat omasta arvomaailmasta. Niitä on hyvä vaalia.\nTunnisteet: arvomaailma avoimuus edellytykset emotionaaliset tarpeet fyysiset tarpeet loukkaaminen rajat rehellisyys vaatimukset


Savon Sellusta ostotarjous - Metsäteollisuuden guru myy omistuksensa - Savon Sanomat\nTalous 15.09.2016 20:23\nDermot Smurfit kävi Savon Sellulla, kun juhlarulla tuli kartonkikoneesta ulos. Kuva: Matias Manner\nKuopiolaisen Savon Sellun tehtaan omistajasta Poweflute Oyj:stä on tehty rahakas ostotarjous. Käteistarjous antaa yhtiön arvoksi noin 268 miljoonaa puntaa eli 314 miljoonaa euroa. Powerflute Oyj on todennäköisesti vetäytymässä Lontoon pörssin AIM-listalta.\nPowerfluten ostoa varten on perustettu Nordic Packaging and Container Holdings Oy, joka käyttää aputoiminimeä Bidco. Sekä Powerfluten että Bidcon hallitukset suosittelevat 90 pencen osakekohtaisen myyntihinnan hyväksymistä.\nKäytännössä ostotarjouksen toteutuminen tarkoittaa Powerflute Oyj:n hallituksen puheenjohtaja Dermot F. Smurfitin irtaantumista yhtiön omistuksesta ja hallinnosta.\nIrlantilaisen Smurfitin johtama sijoitusryhmä osti tappiokierteeseen ajautuneen Savon Sellun runsaat kymmenen vuotta sitten Metsäliiton M-realilta. Aallotuskartonkitehtaan ostohinta oli vajaat 20 miljoonaa euroa.\nPaperinvalmistuksen guru Smurfit palkkasi tehtaalle väliaikaisen saneeraukseen erikoistuneen ulkomaalaisen toimitusjohtajan Ian Hallidayn, joka käynnisti mittavat investointi- ja yt-ohjelmat. Savon Sellu nousi kuopasta, ja rajun saneerauksen jälkeen tehdas on tehnyt vuosittain liki 10 miljoonaa euroa voittoa.\nPowerfluten toinen tukijalka on Stora Ensolta ostettu Corenso, jonka hankintaan yhtiö käytti noin 100 miljoonaa euroa.\nJerri Koskinen, Jouko Juutilainen


Saatanan Tunarit | Tv-Uutiset\nViljami Nieminen Häiden Pukukoodi Häiden pukukoodi on miehillä sotilasunivormu, saketti tai tumma puku. Etiketin asiantuntijan William Hansonin mukaan prinssi Williamin ja Catherine Middletonin häissä 2011 itsensä nolasi muun muassa jalkapallolegenda David Beckham, jonka saketin eri osat olivat liian samansävyiset ja paidan kaulus pystyssä.Kaiken kukkuraksi jalkapallolegenda oli kiinnittänyt rintamukseensa ansiomerkin. Mitä tarkoittaa pukukoodi: frakki, smokki ja tumma puku?\nSyssymmällä si – Radiosta ja televisiosta tuli ennen.\n– Muistatteko vielä, kuinka ennen oli kaikki paremmin? Radiosta ja televisiosta tuli pelkästään tosia uutisia.Kekkonen kun.


Duunipodi | Kuuntele Podplay:ssä\nTietoja podcastista Duunipodi\nDuunipodi näytetään tässä palvelussa avoimen RSS-syötteen kautta. RSS-syötteen tiedostot, kuvaukset, kansikuvat ja muu metadata ovat podcastin omistajan omaisuutta, eivätkä ole yhteydessä Podplayn kanssa.\nRekrytoijan pahin moka – tämä kaduttaa konkaria\nSorrutko sinäkin tähän virheeseen? Kokenut rekrytoija Aki Ahlroth katuu urallaan erityisesti oletuksia, joita on tehnyt hätiköiden. Nyt hän kertoo, mitä tekisi toisin. Ketä kannattaa lähestyä, kun metsästää uusia työntekijöitä? Usein rekrytoija luottaa liikaan omaan fiilikseen, vaikka asiasta pitäisi kysyä rohkeasti potentiaaliselta osaajalta. Kuuntele, mitä Aki on oppinut. Duunipodi julkaisee uudelleen Duunitorin podcastin parhaita paloja. Jakso on nauhoitettu lokakuussa 2019.\nItseohjautuvuus on tullut jäädäkseen – hyvästi kyttäys, tervetuloa valmennus\nModerni johtaja valmentaa, ei käskytä. Itseohjautuva organisoituminen on otettu osaksi yhä useampia työpaikkoja ja -yhteisöjä, mikä tuo mukanaan myös haasteita niin johtajalle kuin työntekijällekin. Miten onnistua ottamaan itseohjautuvuus käyttöön omassa organisaatiossa? Mikä on johtajan rooli matalahierarkkisessa yrityksessä? Itseohjautuvuuden asiantuntija Karoliina Jarenko keskustelee aiheesta kokeneen rekrytoijan Aki Ahlrothin kanssa. Jarenko on myös yksi Filosofian akatemian perustajista. Duunipodi julkaisee uudelleen Duunitorin podcastin parhaita paloja. Jakso on nauhoitettu 21.10.2019.\nNuorten johtaminen – käskytys ja muut kardinaalimokat\nZ-sukupolvi ja nuoret milleniaalit ilmaisevat mielipiteensä kärkkäästi eivätkä kumartele titteleitä. Toisaalta huijarisyndroomasta kärsivät nuoret kaipaavat johtajan tukea. Nuoret eivät ole helpompia johdettavia, mutta vaivannäkö kannattaa. Kun johtaja onnistuu tukemaan ja motivoimaan nuoria osaajia, he vievät organisaatiota eteenpäin. Miksi on tärkeää ymmärtää nuorten tarpeita? Mitä nuoria johtavan pitää ottaa huomioon? Studentworkin Wilma Vilen keskustelee aiheesta kokeneen rekrytoijan Aki Ahlrothin kanssa. Vilen tuo työssään yhteen nuoria ammattilaisia ja työnantajia. Duunipodi julkaisee uudelleen Duunitorin podcastin parhaita paloja. Jakso on nauhoitettu 2.9.2019.\nHuijarisyndrooma – ja kuinka se selätetään?\nHuijarisyndrooma vaivaa myös alansa huippuja. Palkittu rekrytoija Petteri Tuomimaa kertoo, mitkä asiat olivat ratkaisevia huijarisyndrooman selättämiselle. Petteri Tuomimaa keskustelee kokeneen rekrytoijan Aki Ahlrothin kanssa avoimesti unelmien tavoittelusta, epävarmuuden tunteista ja siitä, kuinka ammatillinen itsevarmuus ja identiteetti lopulta löytyivät. Duunipodi julkaisee uudelleen Duunitorin podcastin parhaita paloja. Jakso on nauhoitettu 13.5.2019.\nKaikkien palkat julki – avoimuuden seuraukset\nPitäisikö palkat kertoa avoimesti? Ohjelmistoalan yritys teki niin, jotta palkkaus olisi reilumpaa. Nyt kaikki työntekijät ja työnhakijat tietävät, paljon eri tehtävissä tienaa ja mihin palkka perustuu. Miten työyhteisössä on suhtauduttu asiaan? Miten palkka-avoimuus vaikuttaa rekrytointiin? Palkkansa julkistaneen Sysartin toimitusjohtaja Petri Mäenpää keskustelee aiheesta kokeneen rekrytoijan Aki Ahlrothin kanssa. Duunipodi julkaisee uudelleen Duunitorin podcastin parhaita paloja. Jakso on nauhoitettu 15.5.2019.\nMiten koronakriisi vaikuttaa rakennusalaan? | Joonas Palosaari (Värväämö) & Katja Pussinen (Kreate)\nMillaisia vaikutuksia koronakriisillä on rakennusalan toimijoihin ja työpaikkoihin? Duunitori kutsui Värväämön toimitusjohtaja Joonas Palosaaren sekä Kreaten HR-johtaja Katja Pussisen keskustelemaan aiheesta. 7.5.2020 äänitetyn jakson isäntänä toimii Duunitorin Lauri Vaisto.\nModerni johtaminen | Kuinka kulttuuria ylläpidetään kasvussa? | Katja Rantala\nPodcastin vieraana on Unityn Tehchnologiesin (www.unity.com/) henkilöstöasioista vastaava Katja Rantala, jolla on yli 10 vuoden kokemus erilaista HR-tehtävistä. Jaksossa Katja avaa Unityn organisaatiokulttuuria sekä keinoja, joilla kulttuuria on ylläpidetty ja kehitetty kasvun ollessa nopeaa. Tutustu Katjan LinkedIn-profiiliin: https://www.linkedin.com/in/katja-rantala-4292293/ 3.10.2019 äänitetyn jakson isäntänä toimii Aki Ahlroth. *** Musiikki/Music: "Hep Cats" Kevin MacLeod (incompetech.com) Licensed under Creative Commons: By Attribution 3.0 creativecommons.org/licenses/by/3.0/\nTyönhakijan ääni – tältä rekrytointi näyttää työnhakijan silmin | Virpi Naukkarinen\nTyönhakijan ääni -podcastissa suomalaiset ammattilaiset kertovat itsestään ja kokemuksistaan työnhakijana. Tämänkertaisessa jaksossa vieraana on Virpi Naukkarinen, joka päätti laittaa työnhakunsa uuteen uskoon, heittäytyi epämukavuusalueelleen ja työllistyi Piilo-osaajille (www.piilo-osaajat.com) tekemänsä profiilin ansiosta nykyiseen työpaikkaansa THL:lle. Tutustu Virpin LinkedIn-profiiliin: https://www.linkedin.com/in/naukkarinenvirpi/ 23.10.2019 äänitetyn jakson isäntänä toimii Aki Ahlroth. *** Musiikki/Music: "Hep Cats" Kevin MacLeod (incompetech.com) Licensed under Creative Commons: By Attribution 3.0 creativecommons.org/licenses/by/3.0/